
DOMHNULL    MACDHOMHNUILL. 

iha'n  eil  duine  ann  an  Eilean  Leodhais  nach 
cuala  iomradh  air  cuspair  ar  n-eachdraidh 
aig  an  am  so — ^Dòmhnull  Macdhòmhnuill, 
bàrd  agus  gobha  Bharabhais.  Rugadh  ar 
caraid  an  Gaubhsunn  am  Barabhas  's  a' 
bhliadhna  1861.  'S  e  clachair  a  bha  'n  a 
athair,  agus  fior  bhàrd  cuideachd,  agus  mar  sin,  tha  mi  creid- 
sinn  gur  h-ann  bho  dhualachas  a  thug  Dòmhnull  an  comas 
bàrdachd  a  bha  aige.  Bha  fiosachd  tha  e  coltach  aig  cuid 
de  na  cailleachan  Leodhasach  's  an  am  's  an  d'rugadb 
Dòmhnull,  oir  thuirt  iad,  'n  uair  nach  robh  e  fhathast 
ach  'n  a  naoidhean  gu'm  biodh  e  'n  a  bhàrd,  a  chionn  gu'n 
robh  da  fhiacaill  aige  'g  a  bhreith.  Co  dhiùbh  's  e  so  a  b' 
aobhar  no  nach  e,  cha  robh  fiosachd  nan  cailleachan  am 
amearachd  d'  a  thaobh-san. 

Thòisich  e  ri  ionnsachadh  a  cheaird  an  Steornabhagh 

fig  ochd  bliadhna  deug,  agus  as  a  sin  chaidh  e  gu  Deimhidh 

aisg  air  Inbhimis,  far  an  d'rinn  e  'cheud  òran — Oran  na 

Lie.     Bha  e  fhein  ag  ràdh  niinn  gu'n  robh  fhios  aige  an 

dèidh  an  orain  sin  a  dheanamh  gu'm  bu  bhàrd  e. 

Ach  is  ann  an  uair  thàinig  bard  Bharabhais  dhachaidh  gu 
Eilean  an  Fhraoich,  's  a  fhuair  e  e  fhein  gu  comhfhurtail  a' 
bualadh  an  uird  'n  a  cheardaich  fhein  a  dh'  fhàs  a  chliù  mar 
bhàrd  cho  mòr  am  measg  a  luchd-dùthcha.  Cha'n  eil 
neach  a  leughas  thairis  a  bhàrdachd  nach  fhaic  gur  neach  e 
aig  an  robh  speis  iongantach  do  dh'  obair  nàduir  mu'n 
cuairt  da.  Bha  e  'faicinn  Dhe  ann  an  obair  nàduir,  agus 
a'  cur  luach  air  uile  obair  a'  chruthachaidh  gu  leir  mar 


chuspairean  a  bha  gun  mheang  gun  sgòd  a'  tighinn  a  mach 
bho  innleachdan  diomhair  Ughdair  na  cruinne.  Mar 
'bha  Donnachadh  Ban  a'  luaidh  air  àiUeachd  agus  maise 
Bheinn-Dòrain  air  an  robh  e  min-eòlach,  mar  sin  bha  bard 
Bharabhais  a'  gleusadh  teudan  a  cheolraidh  ann  a'  bhi  cur 
an  ceill  a  mheas  air  Muimeag  Leodhais  a  bha  gach  la  seall- 
tuinn  sios  air  'ionad-còmhnuidh.  Tha  mi  creidsinn  nach 
eil  mòran  de  mhuinntir  Bharabhais  a'  faicinn  maise  sam 
bith  ann  am  Muimeag  ;    ach  's  e  tha  esan  ag  ràdh : — 

"  Muimeag  Leodhais,  Muirneag  àlainn, 
Muimeag  a'  chùil  duinn  's  a'  chàmaich, 
Leam  bu  mhiann  a  bhi  air  d'  àiridh, 
Air  a'  mhòintich  àrd  an  Leodhas." 

B'  e  'mhiann  a  bhi  geur-bheachdachadh  air  obair  nàduir, 
's  a  bhi  cur  sin  ann  am  bàrdachd,  agus  anns  an  oidhirp  sin, 
rinn  e  an  t-aon  is  tlachdmhoire  de  'òrain  gu  leir — Eilean 
mo  Ghaoil — cUù  maise  nàduir  agus  a  dhaimh  ris,  mar 
tha  sin  air  fhaicinn  ann  an  Eilean  an  Fhraoich.  Fhuair 
an  t-òran  so  a'  chiad  duais  aig  Mod  Ghlaschu  agus  is  airidh 
e  air  sin.  Cha'n  eil  ni  nach  eil  gràdh  aige  dha,  na  beanntan, 
na  glinn,  an  cuan,  an  t-iasg,  na  h-eòin,  an  cigridh  agus 
eadhon  "  gach  cùil,  gach  lùb,  gach  coire  agus  earn  "  a  tha 
'n  eilean  a  ghaoil.  Tha  miann  a  chridhe  plànntaichte,  's 
gach  ni  mu'n  cuairt,  's  na  beanntan  uaine,  's  na  ghnn  reidh, 
's  na  h-aibhnichean  tormanach  a'  dian-ruith  gu  cuan,  an 
eunlaith  na  speur,  agus  an  uile  obair  a  chruithfhear  's  na 
neamhan  's  air  an  talamh  agus  's  an  doimhne  iochdraich. 
Tha  so  fior  mu  gach  fior  Ghàidheal,  ach  tha  mi  creidsinn 
gu'm  bheil  spiorad  na  bàrdachd  a'  cur  loinn  na's  maisiche 
agus  eudach  na's  boidhche  air  na  cuspairean  a  tha  so. 


Cha'n  Ihiosrach  learn  gu'n  d'  rinn  e  aon  òran  gaoil, 
agus  cha  mhisde  learn  sin  idir.  Cha'n  eil  duine  'chuireas 
da  fhacal  ciiideachd  nach  ann  air  gaol  a  thòisicheas  e,  's  b' 
e  'n  call  gu'm  bithte  'deanamh  cùis-mhagaidh  do'n  ni 
urramach  sin  le  briathran  nach  fiù.  'S  ann  a  bha  ar  caraid 
aig  àirde  ann  an  òrain  èibhinn.  Fhuair  aon  diubh  so— 
Dòmhnull  an  Gille — 'chiad  dùais  aig  Mod  Ghlaschu. 

Rinu  e  òrain  èibhinn  do  radan  a  bha  cur  dragha  air,  's 
do'n  t-siataig,  agus  fear  eile  do'n  deideadh,  agus  tha  òrain 
thaitneach  aige  air  Fàsachadh  Ghaubhsunn,  An  Leodh- 
asach  an  dùthaich  Cèin  agus  An  Leodhasach  a'  tiUeadh 
Dhachaidh. 

Bha  deadh  ghuth  aige,  's,  mar  sin,  cha  robh  cuirm-chiuil 
*s  a  chearnaidh  sin  de  Leodhas  iomlan  gu'n  bhàrd  Bharabh- 
ais  a  bhi  's  a  chuideachd.  Bha  'òrain  èibhinn  a'  call  leth 
an  tlachd  'nuair  nach  robh  iad  air  an  seinn  leis  fhein.  Cha 
robh  fèith'  'n  a  chorp  nach  robh  e  cur  an  cumadh  àraidh  'n 
uair  a  bha  e  'g  an  seinn,  's  gu'n  saoileadh  thu  mar  sin 
gu'n  robh  aodann  a'  labhairt  nam  facal  a  tha  e  'seinn. 

Chaochail  e  ann  am  Barabhas  air  an  dara  latha  de'n 
Dudhlachd  1916,  agus  tha  sinn  cinnteach  gu'm  bi  muinntir 
Leodhais  toileach  air  a  bhàrdachd  fhaicinn  ann  an  cloth 
mar  chuimhneachan  air  buadhan  a  cheolraidh. 

I.  N.  M. 

Rabhadh: — Tha  sinn  fo  chomain  do'n  Chomunn 
Ghàidhealach  a  thaobh  an  cead  a  thoirt  dhuinn  gus 
a'chuid  de  obair  an  Ughdair  a  choisinn  duaisean  aig  Moid 
a'Chomuinn  a  chur  an  cloth  an  so. 

A.  MacL.  &  M. 


EILEAN   MO   GHAOIL. 

i/  — 

Gleus  a. — Meadhonach  luath,  ach  gu  h-aighearach. 

FONN. 

Eilean  mo  ghaoil !  Is  caomh  learn  eilean  mo  ghràidh, 
Eilean  mo  ghaoil !  Is  caomh  leam  eilean  mo  ghràidh, 
An  Eilean  an  Fhraoich  bidh  daoine  'fuireach  gu  bràth, 
An  eilean  mo  ghaoil ;  is  caomh  leam  eilean  mo  ghràidh. 

Is  toigh  leam  gach  beinn,  gach  gleann,  gach  tulach  is  òs, 
Gach  snithan  is  allt  gu  mall  'tha  siubhal  gu  Ion. 
Is  toigh  leam  am  feur  's  gach  geug  a  chinneas  air  blàr. 
An  eilean  mo  ghaoil ;  is  caomh  leam  eilean  mo  ghràidh. 

Is  toigh  leam  an  sprèidh  'tha  streup  ri  mullach  nam  beann. 
An  canach  's  am  feur  's  gach  geug  a  thogas  a  ceann, 
O  !  's  toigh  leam  gach  cùil,  gach  lùb,  gach  coir'  agus  cam, 
Tha  'n  eilean  mo  ghaoil ;  is  caomh  leam  eilean  mo  ghràidh. 


Is  toigh  learn  an  cuan  'tha  cuartach'  eilean  mo  ghràidh, 
'S  na  tonnan  a  ghluaiseas  uallach  uUamh  gu  tràigh. 
Is  toigh  learn  na  h-eisg,  's  gach  creutair  beag  a  ni  tàmh, 
An  eilean  mo  ghaoil :   is  caomh  leam  eilean  mo  ghràidh. 

Is  toigh  leam  an  òigridh,  cheolmhor,  cheanalta,  ghrinn, 
A  sheinneas  na  h-òrain,  còmhnard,  aighearach,  binn. 
Is  toigh  leam  gach  gruagach  shuairc'  tha  'g  imeachd 

air  sràid. 
An  eilean  mo  ghaoil :  is  caomh  leam  eilean  mo  ghràidh. 

Is  toigh  leam  gach  eun  'th  'air  sgiath  an  eilean  mo  ghràidh, 
Bidh  uiseag  na  spem:  ag  eigheach  madainn  gach  la. 
Bidh  smeorach  nan  geug  's  i  fein  a'  seinn  air  a  gràdh, 
Do  eilean  mo  ghaoil :  is  caomh  leam  eilean  mo  ghràidh. 

Bidh  coirc  agus  eorn  gu  leòr  an  eilean  mo  ghraidh, 
Bidh  biadh  air  a'  bhòrd  is  còrr  mu  choinneamh  gach  tràth. 
Bidh  aois  agus  òg  gach  la  ri  faighil  an  sàth, 
An  eilean  mo  ghaoil ;  is  caomh  leam  eilean  mo  ghraidh. 

Tha  uisgeachan  min  ri  cireadh  fuiltein  nan  gleann, 
Fo  bhilich  an  fhraoich  tha  gaoir  is  farum  nan  allt. 
Tha  osag  na  gaoith  gu  coibhneil  thairis  gach  la, 
Air  eilean  mo  ghaoil :  is  caomh  leam  eilean  mo  ghraidh. 

Tha  'ghealach  's  a'  ghrian  ag  iathadh  eilein  mo  ghraidh, 
'Toirt  thairis  am  miann  gu  siol  a  thabhairt  gu  fas. 
Tha  ùghdar  nan  reult  E  Fein  ag  amharc  gach  tràth. 
Air  eilean  mo  ghaoil :    is  caomh  leam  eilean  mo  ghraidh. 


THE   ISLAND    I    LOVE. 

(Translation  by  Lieut.-Colonel  Matheson). 


I. 

O  Island  belov'd  !   The  Isle  to  me  ever  dear  ! 

O  Island  belov'd  !  The  Isle  to  me  ever  dear  ! 

O  Heather  Isle  !  drawing  sons  of  thine  ever  near  ! 

0  Island  belov'd  !   The  Isle  to  me  ever  dear  ! 

II. 

1  love  every  hill  and  glen  and  headland  and  bay, 
Each  stream  ever  winding  slowly  sea-ward  its  way, 
The  flow'rs  that  amongst  her  waving  grasses  appear  ; 

0  Island  belov'd  !   The  Isle  to  me  ever  dear  ! 

III. 

1  love  every  wild-eyed  heifer  climbing  her  hills, 

The  myrtle  and  moss  and  moor-grass  shading  her  rills, 
I  love  every  corrie  dark  and  precipice  sheer ; 

0  Island  belov'd  !   The  Isle  to  me  ever  dear  ! 

IV. 

1  love  the  grey  seas  that  kiss  the  Isle  I  adore, 
fhe  crash  of  the  billows'  ceaseless  dash  on  her  shore. 
The  fishes  that  love  the  sea-lochs  emerald  clear 
In  the  Isle  that  I  love,  the  Isle  to  me  ever  dear. 


V. 

I  love  all  her  sons  pure-soul'd,  true-hearted,  and  brave. 
Who  sing  of  the  land  they  gave  their  life-blood  to  save, 
Jler  daughters,  for  gentle  the  maid  this  Island  doth  rear  ; 

0  Island  belov'd  !   The  Isle  to  me  ever  dear  ! 

VI. 

1  love  every  bird  that  flies  in  the  Isle  I  revere. 

The  lark  in  the  sky,  the  wild-duck  rippling  the  mere, 
The  thrush's  thrilling  songs  of  love  in  cadences  clear 
To  the  Isle  he  too  loves,  the  Isle  to  me  ever  dear. 

VII. 

The  corn  waving  round  each  home  in  th'  Isle  that  I  love 
To  each  of  her  children  fare  sufficient  will  prove. 
On  all  she  bestows  the  bounteous  store  of  the  year  ; 
O  Island  belov'd  !   The  Isle  to  me  ever  dear  ! 

VIII. 

Her  springs  gently  shake  the  trembling  fringe  of  the  glens. 
From  heathery  lips  their  joyous  gurgling  ascends, 
And  kind  blows  the  breath  of  Heav'n  in  atmosphere  clear 
In  th'  Isle  that  I  love,  the  Isle  to  me  ever  dear. 

IX. 

The  moon  and  the  sun  that  shine  on  th'  Isle  that  I  love 
In  love  give  their  growth  to  seed  and  plant  from  above. 
The  Father  of  Love  to  bless  her  ever  is  near  ; 
O  Island  belov'd  !   The  Isle  to  me  ever  dear  ! 

AN   LEODHASACH  AN  TIR  GHEIN. 


Air  Fonn  : — "  Coire-cheathaich." 


Gu'n  suidh  mi  stòlta's  gu'n  dean  mi  òran, 

Do  Eilean  Leodhais,  'tha  fada  thall ; 

Do  dhùthaich  m'  eòlais  an  t-àit'  am  b'  òg  mi, 

A'  ruith  gu  sòlasach  mu  gach  torn : 

A'  buain  nan  ròsan  am  measg  nan  neoinean, 

'S  mo  chridhe  deònach  a'  togairt  leam, 

Ag  èisdeachd  ceòlraidh  bhinn  na  smeòraich, 

A  sheinneas  bòidheach  a  ceòl  air  crann. 

Gur  mis'  'tha  truagh  dheth  's  an  dùthaich  fhuair  so, 
Tha'n  sneachda  cruaidh  air  mo  chluasan  reot'  ; 
Cha'n  fhaic  mi  luachair  no  fraoch  's  dath  uain'  air, 
Ach  coiUe  ghruamach  'toirt  uam  nan  neòil, 
Cha  chluinn  mi  solas  bho  'Luain  gu  'Dòmhnaich, 
'Measg  na  h-òigridh  a'  togail  fuinn. 
Cha  chluinn  mi  òran  'g  a  sheinn  gu  còmhnard, 
'Us  mis'  'tha  brònach  's  gur  leòint  mi  ann. 

Ochoin,  's  e  b'  àiU  leam  gu'n  robh  mi  'n  tràth  so. 
An  tir  mo  ghràidh — Eilean  blàth  an  Fhraoich, 
Bhithinn  sàbhailt  am  measg  mo  chàirdean, 
'S  an  tir  mo  mhàthar  cha'n  fhàsainn  aosd'. 
Bhithinn  sàbhailt  am  measg  mo  chàirdean, 
'S  an  dùthaich  àghmhoir  a  ta  gun  ghaoid. 
Tha  grian  a'  dealradh  bho  gach  àird'  orr', 
A'  toirt  fàis  air  na  blàthan  faoilt. 

B 

Tha'n  dùthaich  dhùbhlaidh  'tha  'n  so  gun  sùgradh, 

Gach  neach  'us  grùig  air,  's  a  ghnùis  gun  rèit, 

Tha  teas  an  t-samhraidh  a'  tighinn  cho  teann  orr', 

Ri  toirt  anntlachd  a  steach  'n  an  crè. 

Tha  fuachd  a'  gheamhraidh  mar  sin  a's  amhluidh 

'S  e  cainnt  nan  Gall  a  ta  ac'  gu  lèir. 

Cha  chluinn  mi  'Ghàidhlig  a  bh'  aig  mo  mhathait 

A'  chainnt  a's  fearr  leam  a  ta  fo'n  ghrèin. 

A'  Ghàidhlig  bhlàth  sin  a  bh'  aig  mo  mhàthair 

'N  uair  a  bha  mise  òg  'us  maoth, 

A'  tighinn  le  h-aillteachd  a  steach  'n  am'  àirnean, 

A'  toirt  gairdeachais  gu  mo  chrìdh'. 

'S  mi  'tha  cràiteach  's  mo  chridh'  air  fhàsgadh, 

'S  cha'n  e'n  t-slàint'  a  tha  air  mo  dhith, 

Ach  ionndrainn  làthail  air  cuid  do  m'  chàirdean, 

A  rinn  mi  fhàgail  fo  sgàil  an  fhraoich. 

Fo  sgàil  an  fhraoich  sin  a  ta  cho  faoilte, 

B'e  mo  shaorsainn  a'  bhi  'n  a  choir. 

'Bhi  air  àirigh  ri  mire  's  mànran, 

'Us  bainne  blàth  aig  gach  tràth  'g  a  òl. 

Ag  eisdeachd  ceòlraidh  nan  eunlaith  bhòidheach. 

Air  bruaich  nan  àrd  bheann  's  na  geugan  òg, 

'S  e  sin  an  t-àit'  anns  an  lùiginn  tàmhachd, 

'Us  anns  an  càirte  mi  fo'n  an  fhòd. 

Tha  fòid  mo  dhùthcha  ri  tighinn  cho  ùr  dhomh, 
'S  gur  trie  mo  shùilean  ri  sileadh  dheoir. 
Tha  feasgar  dùbhlaidh  mo  la  air  dlùthadh, 
'S  cho  mhòr  an  ùine  'bhios  agam  beò. 

Tha  mo  chiabhan  a  nis  air  liathadh. 
Mo  phears'  air  crionadh  is  i  gun  treoir. 
Mo  chridh'  tha  piantail  gach  la  ag  iargain, 
Na  dùthaich  riabhaich  's  an  robh  mi  òg. 

Na'n  tigeadh  m'  òige  nis  orm  gu  m'  chòmhnadh. 
Is  mi  gu'n  seòladh ;  cha  deanainn  dàil. 
Chithinn  Mùimeag  'us  beanntan  Uige, 
'S  gach  feadan  siubhiach  'tha  ruith  gu  tràigh. 
Chithinn  luachair  'us  fraochan  uaine, 
'S  an  dithean  luaineach  a  th'  air  am  bàrr. 
'Us  chluinninn  duanag  'g  a  seinn  aig  gniagaich 
A  bheireadh  smuain  uam  aig  tùs  mo  la. 


-V 

MUIRNEAG. 


Seis — ^Mùiraeag  Leòdhais,  Mùìmeag  àlainn, 
Mùìrneag  a'  chuil  duinn  's  a'  chàrnaich, 
'S  ann  leam  bu  mhiann  a'  bhi  air  t-àiridh. 
Air  a'  Mhòintich  àird  an  Leòdhas. 

Cha  tig  uasal  do  an  dùthaich 
Nach  bi  'g  amharc  air  do  stùcaibh, 
Gloineachan  'g  an  cur  ri  'shùilibh 
Gus  am  faic  e  Mùimeag  Leòdhais. 

Cha'n  'eil  maraich'  air  na  cuantaibh 
Nach  bi  'g  amharc  riut  air  uairibh, 
Bidh  fear  's  a'  chrann  aig  àm  a'  chruadail, 
Gus  am  faic  e  gruagach  Leòdhais. 

Cha'n  'eil  culaidh  bheag  air  sàile, 
Cha'n  'eil  faoileag  bhàn  a  sheòlas, 
Cha'n  'eil  eim  air  sgèith  's  an  àite, 
Nach  toir  Mùirneag  sgàth  doibh  còmhla. 


'S  e  miann  gach  eòin  a  bhi  air  t'  fheurach, 
'S  e  miann  gach  fèidh  a  bhi  le  'chròicibh, 
A'  gabhail  fasgaidh  sir  do  bheulthaobh 
'S  iad  gun  fhiamh  a  riamh  fo  d'  sgòidibh. 

Tha  gach  tulach  beag  'us  garbhlach, 
'Us  beinn  Bhàrbhais  's  i  fo  t'  òrdugh, 
Beanntan  Uig  th'  an  sùil  gu  leir  ort, 
Gus  am  faigh  iad  fèin  do  chòt^. 


4 

Tha  gach  beinn  fo  bhinn  do  chòmhraidh, 
Tha  na  glinn  a'  seinn  diiit  orain, 
Na  lochan  tàimh  ag  ràdh  gur  neònach. 
Mar  tha  'n  sùil  air  Mùirneaig  Leòdhais. 

Gach  fear-seilg  a'  dh'  fhalbhas  mòinteach 
Chi  thu  le  do  chrùn  cho  bòidheach, 
Seileach  caoin  'us  d'  fhraoch  fo  neòinean. 
Air  ceann  dualach  gruagach  Leòdhais. 

Bidh  coiUch  choille  gu  moch  a'  triall  riut, 
Bidh  a'  chearc  riabhach  's  i  ri  gògail 
Gus  an  luidh  iad  air  do  chliathaich 
'S  an  àite  'is  miannach  leò  'bhi  còmhnuidh. 

Tha  beanntaichean  an  Eilein-Sgiathaich 
'S  a'  bheinn  riabhach  air  a'  Mhòrthir, 
Is  iad  'g  iarraidh  tighinn  dlùth  dhuinn 
Gus  am  faic  iad  Mùimeag  Leòdhais. 

Bha  mo  sheanair  trie  air  d'  àiridh, 
Buachailleachd  nam  bà  fo  òrdugh. 
'S  tha  gach  Hnn  'g  a  d'  fhaicinn  uaine, 
Anns  a*  cheann  a  tuath  de  Leodhas. 


&»  '     <J  .g^^     JLJ  '  <;»  1^  ^ 


'"^^ 

AN   AIRIDH. 


Air  Fonn  : — •'  An  teid  thu  learn,  a  ribhinn  big." 


Fonn  — An  teid  thu  learn,  a  ribhinn  donn. 

A  null  'n  ar  deann  gu  tir  nam  beann. 
'S  gu'n  teid  mi  leat  air  feasgar  fann, 
A  mach  an  gleann  gu  àiridh. 

Chi  thu  canach,  chi  thu  fraoch, 
'Us  chi  thu  lochan  a'r  gach  taobh, 
Chi  thu  eòin  le  'n  àlach  maoth, 
Air  tulaich  chaoin  na  h-àiridh. 

Chi  thu'n  crodh  's  na  laoigh  air  cluain, 
A'  cnàmh  an  cir  's  an  fheurach  uain'. 
Chi  thu  'bhanarach  gun  ghruaim, 
'G  an  cuartachadh  gu  àiridh. 

Chi  thu  nead  na  circ  fo  gheig, 
Le  uibhean  ballach  'n  taic'  ri  'chèil', 
'S  air  muUach  tuim  bidh  laogh  an  fhèidh, 
Ag  amharc  geur  air  àiridh. 

Chi  thu  seillean  beag  gun  sgios, 
A'  leum  le  sùnnd  air  bàrr  na  brid. 
Bidh  mil  's  a'  chir  gu  h-odhar  min, 
Ri   bruthach  taobh  na  h-àiridh. 

Chi  thu  luachair  uaine  'fas, 
'Us  dithean  chùbhr'  gu  h-ùr  fo  bhlàth, 
'S  an  osag  ghaoith  a'  teachd  bho'n  àird, 
A'  sgapadh  ceo  na  h-àiridh. 

Chi  thu  feadain  chaim  'us  òis, 
'Us  uisge  sèimh  a'  ruith  gu  Ion. 
Chi  thu  'm  breac  a'  trusadh  stòir, 
Air  lochan  taobh  na  h-àiridh. 

Chi  thu'n  ceo  air  chòrr  nam  beann, 
A'  tuiriing  sios  air  sliabh  'us  gleann, 
'S  a  dh'  oidhch'  's  a  la  bidh  eòin  a'  seinn. 
Air  coibhnealas  na   h-àiridh. 

Gheibh  sinn  bainne  fuar  'us  blàth, 
'Us  gheibh  sinn  gruth  'us  im  'us  càis. 
'S  a  ribhinn  òig  a  's  grinne  gnàths, 
Na  diult  a  dhol  gu  àiridh. 

AN   SAMHRADH   CRIDHEACH. 


Tha  caochladh  na  h-aimsir  a'  dearbhadh  dhuinn  fòs 
Gu'm  beil  thu  ri  tighinn  le  cridhe  gun  ghò, 
Bidh  aoibhneas  air  slèibhtean  's  air  gach  creutair  tha  beò. 
Togaidh  cuileagan  fann  'mach  an  ceann  fo  na  fòid. 

Co  sheirm — 
Tha  thu  Shamhraidh  a'  tighinn,  gun  tith  gun  tith ! 
Gheall  thu  bhi  cridheach,  gun  sgios  !   gun  sgios  ! 
Thig  thu  gun  dàil  le  do  bhlath-fhrasan  min, 
A  dh'  ùrachadh  loin  do  na  h-òg  mheasan  faoilt. 

Le  do  dhrùchdanan  cùbhraidh  toìrt  lùth  do  gach  feur  ; 
Bidh  do  ghrian  mhaiseach  mhiarach  toirt  biadh  do  gach 

geig. 
Gu  boinnealach,  carthannach,  fallusach,  reidh, 
Bidh  t'  anail  chaoin  fhallain  toirt  neimh  as  gach  creuchd. 

'S  tu  màthair  nan  geugan  ;  's  tu  freumhan  nan  craobh, 
'S  tu  leighich  gach  eucail ;  cha  chuir  thu  creutair  fo  dhaors'. 
'S  tu  cungaidh  an  fheumaich  le  do  shèideagan  caomh, 
Osag  chùbhraidh   an   t-samhraidh   'ruith   'na  deann  am 
mcELSg  dhaoin'. 

Gu  siùbhlagach,  cùileagach,  muirnealach,  fann  ; 
Gu  mòdharach,  ceòthanach,  bidh  do  mhògail  's  gach  gleann  ; 
Bidh  'n  eunlaith  ri  ceòl  dhuit  air  meòirean  nan  crann, 
'S  an  seillean  beag  eibhinn  a'  leumraich  le  srann. 

Ann  an  sgoltadh  na  creige  bi  ceig'ladh  ail  òig. 
Bidh  'n  òrag  san  rùideag  an  cuideachd  na  corr  ; 
Bidh  'n  colman  air  uighean  an  sgùraich  na  còis, 
'S  fo  chiabhaich  a'  chreagain  bidh  ceilear  is  ceòl. 

Thig  an  traon  as  a'  ghàradh  gu  stiallach  stràiceil  mar 

chleachd ; 
Thig  searrach  teilleach  na  làradh,  'n  cois  a  mhàthar  gu 

heart ; 
Thig  an  clacharan  giobach  as  an  t-sithchrith  gun  neart, 
'S  bidh  uain  bheaga  ri  mèilich  air  na  lèanagan  glas. 

Thig  an  cuan  gu  bhi  reidh  dhuit,  's  thig  na  sleibhtean  gu 

dreach ; 
Thig  gach  slagan  is  bruachag  gu  bhi  uain'  agus  glas, 
Le  do  dhealtag  'gan  neartach  gu  cabhagach  bras, 
Bheir  thu  cobhair  as  ùr  do  gach  glùn  a  tha  lag. 

Ni  thu  tràghadh  air  loin,  's  ni  thu  òl  as  gach  clais  ; 

Ni  thu  sruthain  is  òis  tioram  còmhnard  fo  'r  cois. 

Le  do  fhrasagan  drùidhteach  cha  dean  thu  ciurradh  air 

neach, 
Bidh  duilleag  fhallain  nan  craobh  gach  la  sgaoileadh  le  teas. 

Bha  daoine  ag  earbsa  bho  'n  dh'  fhalbh  thu  air  chuart. 
Gun  tigeadh  tu  rithist  air  sHghean  a*  chuain. 
Aon  uair  anns  a'  bhliadhna  thig  thu  bhiadhadh  an  t-sluaigh, 
'S  teichidh  reodhadh  is  siantan  roimh  shamhradh  grianach 
nam  buadh. 

MARBHRANN. 


Air  Fonn  -.—"Main  Bhàn  Og." 


Tha  Eilean  an  Fhraoich  a'  caoineadh  tharad, 

'S  an  smaoin  'g  ad'  leantuinn  gu  luath, 

Tha  naigheachd  do  bhàis  's  gach  ceam  air  'aithris, 

'S  cha'n  àicheadh  neach  e  le  fuath. 

Tha  sean  agus  og  's  na  slòigh  do  'm  b'  aithn'  thu, 

Fo  bhròn  gu'n  deach'  thu  do'n  uaigh. 

Ach  èiridh  tu  ris  mar  righ  le  caithream, 

'S  bidh  caochladh  dreach  air  do  ghruaidh. 

O,  niith  thu  an  reis  mar  threun  fhear  turuis, 

Le  ceum  gun  mhulad  gun  ghruaim, 

Air  thoiseach  na  sprèidh  a'  leum  thar  tulaich, 

Le  speis  do'n  Urras  'tha  shuas. 

Do  chreideamh  cho  Ian  's  do  ghràdh  cho  buileach, 

A  ghnàth  'g  ad'  chumail  air  ghluas'd. 

Mar  churaidh  gun  sgàth  roimh  nàmhaid  dhuilich, 

Gach  la  'toirt  urraim  do'n  Uan. 

Cha  d'  fhuair  thu  bàs,  ged  dh'  fhàg  thu  'n  talamh, 
'S  gach  cràdh  a  bh'  agad  'us  creuchd. 
Cùram  na  h-aois  cha  mhaol  thu  tuilleadh, 
Ach  naomh  bidh  'n  sealladh  do  Dhè. 

Air  do  dhearbhadh  mar  or  gu  mòr  le  teine. 
Mar  òighe  mhaisich  gun  bheud. 
Tha  nise  d'  fhear-pòsd'  mar  shòlas  agad, 
'S  tigh  còmhnuidh  agaibh  air  neamh. 

Carson  a  bhios  gruaim  air  sluagh  a'  bhaile. 

Ged  ghluais  thu  thairis  gu  d'  thàmh. 

A  gheug  a  tha  'crionadh  sios  's  i  abuich, 

Cha'n  iarr  sinn  fantuinn  gu  bràth, 

B'e  t-fhuasgladh  bho  'n  fheòil  do  cheòl  's  a'  mhadainn 

Cha  b'  bhròn  a  bh'  agad  's  a'  bhàs, 

Ach  èirigh  bho  shios  mar  ian  bho'n  talamh, 

Air  sgiathan  fallain  a'  ghràidh. 

Bidh  cuimhn'  ort  gu  bràth  air  sgàth  do  theagaisg, 

'S  gach  ait'  air  feadh  an  taoibh  tuath, 

Bho  dhùthaich  nam  beann  gu  ceann  Lochabar, 

'S  a  nail  ri  iomall  a'  chuain. 

An  Eilean  a'  cheò  's  air  mòr-thìr  uile, 

Bha  t-eòlas  milis  ri  'luaidh. 

Tha'n  eaglais  mhòr  fo  bhròn  's  fo  mhulad, 

Chaidh  Dòmhnull  nis  a  thoirt  uaip'. 

Bha  Dòmh'll  Mac-an-lèigh  mar  gheig  's  i  fallainn, 

'S  a  freumh  's  an  talamh  gu  teann, 

Cha  ghluaiseadh  a'  ghaoth  a  h-aon  dhe  'duilleach, 

'S  cha'n  aomadh  gaillionn  a  ceann. 

B'e  'toradh  an  gràdh  's  b'e  'dan  an  creideamh, 

Cha  robh  ait'  aig  teagamh  'n  a  coir. 

Mar  liU  fo  bhlàth  fo  sgàile  creige, 

'S  a  h-àiUteachd  maiseach  gach  lò. 


ÈO 


Mar  dhealan  nan  speur  gu'n  d*  leum  thu  thairis, 

'Us  thrèig  an  spiorad  an  fheòil, 

Thu  nise  mar  reult  le  eudach  geal  ort. 

Gun  fheum  air  aran  no  lòn, 

Thu'n  cuideachd  an  t-sluaigh  mu  chuairt  do'n 

chathair, 
'S  an  t-Uan  'na  meadhoin  mar  ròs. 
Tha  cupan  a'  ghraidh  gach  là  'g  a  bhlasad, 
'S  a  lànachd  agad  an  glòir. 


21 


ORAN    NA   LICE. 


Air  fonn : — "  Turus  Dhbmhnuill  do  Ghlaschu." 


'S  ann  agam  tha  naigheachd, 
Nach  dean  mi  chleith  air  mo  chàirdean. 
Oidhche  'Haoine  bha'n  t-uisg  ann. 
Theab  an  t-snighe  mo  bhàthadh. 
'N  uair  a  dhùisg  mi  's  a'  mhadainn, 
Dheanadh  arspagan  snàmh  ann, 
'S  thug  mi  taing  do  an  Fhreasdal, 
Gu'n  robh  mi  faisg  air  a'  cheardaich. 
'S  am  biodh  an  teas. 

'N  uair  a  dhiobair  an  t-uisge, 
'S  a  rinn  e  taoradh  's  na  h-àirdibh  ; 
Thainig  fuachd  agus  crannadh, 
'S  bu  toil  leam  teine  bhi  làmh  rium 
Chuir  mi  teinntean  an  òrdugh, 
'S  chaidh  an  ceo  do  an  fhàrlas, 
'S  chaidh  mo  cheann  ann  am  bòilisg 
'S  iarraidh  lie'  anns  gach  àite. 
'S  cha'n  fhaighinn  gin. 

'S  ann  thuirt  Uisdean,  "  a  Dhòmhnuill, 
Tha  tè  bhòidheach  's  na  h-uaighean 
Rach  flièin  leis  a'  bharra, 
Agus  tarruing  a  nuas  i. 
Cha  'n  'eil  duin'  anns  a'  bhad  sin, 
A  their  facal  no  ghluaiseas, 
Cha'  n'  eil  ann  ach  na  cnàmhan, 
'S  tha  na  clàrsaichean  fuar  ann. 
'S  cha  chan  iad  smid. 

Rug  mis'  air  a'  bharra, 

'S  thug  e  glag  'n  a  mo  làmhan, 

'S  thug  mi  fuaim  air  an  rathad, 

'S  mi  mar  each  ann  an  earn  leis, 

Chaidh  mi  stigh  air  a'  chath-bhearn', 

Fhuair  mi  chlach  air  a  càireadh, 

'S  mu'n  canadh  tu  facal, 

Bha  mise  's  a'  cheardaich, 

'S  mi  'n  a  mo  ruith. 

'N  uair  chaidh  mi  do'n  leabaidh, 
Dhùin  an  cadal  mo  shùilean 
Ma's  do  luidh  mi  ach  tacan, 
Thainig  tannasg  'g  am'  dhùsgadh. 
Chain  mo  chluasan  an  claisneachd, 
'Cluinntean  tartar  's  na  cùiltibh, 
Cha  robh  cabar  no  sgealb  ann, 
Nach  robh  falbh  as  na  h-ùisnean, 
Os  donn  na  cloich. 

'S  ann  a  shaoil  leam  bha  samhla, 
'N  taobh  thall  de  an  t-seomar, 
'S  thuirt  mi  ris,  e  thighinn  fagus, 
'S  gu'm  faighinn  facal  de  chòmhradh, 
"  Dè'n  cron  a  rinn  mis  ort, 
Na  chuir  idir  a'  m'  chòir  thu, 
Fac'  thu  riamh  deanamh  mort  mi, 
Na'n  robh  fuil  air  rao  mheòirean, 
'S  mi  ann  an  ciont"  ? 

Thuirt  an  samhla  's  e  freagairt, 
Na  biodh  eagal  no  fiamh  ort, 
Cha  d'  thainig  mise  gun  ghnothach, 
'S  mi  cho  domhain  air  m'  thiodhlac'. 
Ma  bha  thusa  gun  leacan, 
Nach  robh  pailteas  's  an  t-sliabh  dhiubh, 
Bha  i  so  aig  mo  chasan. 
Thug  thu  leat  i  gun  iarraidh. 
'S  e  thoill  thu'n  lagh. 

Thuirt  mi-fhèin  ris  an  t-samhla, 
'S  mòr  an  call  nach  do  shaoil  mi. 
Gu'n  robh  i  riamh  aig  do  chasan, 
'S  cha  tugainn  as  i  le  aogasg. 
Ach  ma  ni  mi  'cur  dhachaidh, 
'Faigh  mi  cadal  gu  saòrsail, 
No'm  faic  mi  duine  dhe  d'  sheorsa, 
Fhad  's  is  beò  mi  's  an  t-saoghal, 
A'  tighinn  cho  faisg. 

Thuirt  an  samhla  's  e  freagairt, 
Na  cuir  dragh  air  na  h-uaighean, 
Bidh  'n  fhuil  ag  eigheach  bho'n  talamh, 
Ris  gach  neach  a  ni  'n  gluasad. 
Is  peacadh  mòr  e  do  dhaoine, 
Tha  's  an  t-saoghal  air  chuairt  ann. 
Bhi  cur  dragh'  air  na  dh'  fhàg  e, 
Gur  h-e  'm  bàs  a  bheir  duais  dhoibh, 
Airson  an  ciont'. 


'Nuair  a  thainig  a*  mhadainn, 
'S  a  rinn  mi  'n  eachdraidh  do  dh'  Uisdean, 
'S  ann  a  thòisich  e  'magadh, 
"  Dè  'n  tartar  a  dhùisg  thu  "  ? 
Cha  toir  mi  feairt  air  do  chòmhradh, 
Tha  do  bhòileich  cho  suarach. 
'S  iomadh  clach  de  an  t-seòrsa, 
Tha'  n  tigh  Thòmais  ud  shuas  dhiubh, 
'S  cha  chual'  iad  dad. 


Slàn  leat,  ma  tha,  'Uisdein, 
Tha  mise  'n  dùil  a  bhi  gluasad. 
Theid  mi  dhachaidh  do  Leodhas, 
Far  bheil  mòran  do  dh'  uaishbh 
Ged  nach  eilean  ro-mhòr  e, 
Tha  rian  bhi  beò  aig  an  t-sluagh  ann, 
Le  iasg  agus  aran,  le  bainne  's  le  uachdar, 
'S  le  im  air  leth. 

UlSDEAN. 

Na  bi  moladh  do  dhùthcha, 
Cha  robh  cliu  ro  mhath  riamh  oirr' 
Bha  mise  leughadh  an  eachdraidh, 
Gur  h-e  sgadan  bu  bhiadh  dhoibh. 
lad  'ga  ith'  as  a'  bharaillt', 
Gun  an  salann  a  riamh  air. 
'S  math  an  t-annlann  buntàt'  e, 
Bho'n  tha  càil  aig  na  biasdan. 
Gu  ithe  leis. 

DOMHNULL. 

'S  math  a  dh'  itheadh  tu  sgadan, 
'S  math  a  chagnadh  tu  riamh  e, 
Ged  nach  d'  fhuair  thu  dhe  baraillt'. 
Air  a  shailleadh  'n  a  chiadan. 
Luach  sgillinn  no  dhà  dhe, 
'S  e  b'  àbhaist  dhuit  iarraidh, 
Bho  nach  ruigeadh  do  stòras. 
Air  an  còrr  thoirt  a  nios  dhe, 
'S  e  b'  fhearr  leat  lit'. 

UlSDEAN. 

Ged  nach  eil  mi  de'n  phàirt  sin, 
Th'  air  am  pàigheadh  bho'n  Bhàn-righ, 
'S  trie  tha  sgiUinn  'nam  phòca, 
Ged  a  dh'  òlas  mi  dram  dhe. 
Tha  mi  togail  mo  theaghlaich, 
'S  cha'n  eil  èis  orra  'n  annlann, 
Faic  Eiric  mo  nighean, 
Tha  i  sgiobalta  sealltainn, 
'S  i  greannar  gasd'. 

DOMHNULL. 

Tha  i  greannar  an  còmhnuidh, 
'S  cha'n'  eil  pròis  fo  na  ghrein  innt'. 
Bidh  i  trie  air  an  leabaidh, 
'S  i  a'  gal  leis  an  deideadh. 
Ceann  mar  mhuillinn  a'  ghlagain, 
Coguis  chadalach,  chèileach, 
Teanga  bhriagach  gu  conas, 
'S  ann  a  choisinn  i  'ceusadh, 
Gu  teann  ri  posd'. 

UlSDEAN. 

Tha  mi  'togail  ort  fianuis, 
Gu  bheil  a'  bhriag  'n  a  do  chànain, 
Bheir  mi  suas  do  na  chleir,  thu, 
Bho  nach  d'  eigheadh  'nad'  bhàrd  thu 
Thug  thu  'cliu  bho  na  chaileig, 
'S  thug  thu  masl'  air  a  màthair, 
'S  rinn  thu  òran  d'  a  h-athair, 
Mu  na  chloich  thug  do  làmhan, 
A  nuas  bho'  n  chladh. 

DOMHNULL. 

Mur  a  h-eisd  thu  dhe  d'  chòmhradh, 
Ni  mi  òran  as  ùr  dhuit, 
Theid  a  dh'  ionnsaidh  gach  paipeir, 
'S  a  theid  a  leughadh  's  gach  dùthaich  ; 
'S  ged  nach  d'  eigheadh  'nam  bhàrd  mi. 
Air  sràidean  nam  bùintean, 
Dheanainn  facalan  òrain, 
Nach  còrdadh  ri  Uisdean, 

Na  'm  b'e  mo  tboil. 

UlSDEAN. 

Ged  a  dheanadh  tu  òrain, 

Cha'  n'  eil  coir  agad  m'  aoireadh. 

Carson  nach  còrdadh  sinn  cuideachd, 

Ged  nach  d'  rugadh  'san  tir  thu. 

PÒS  fhein  agus  Eiric 

Bho'n  a  tha  thu  an  geall  oirr', 

'S  gheibh  tha  aitreabh  mar  thochradh. 

Air  a  togail  le  Anndra, 

Aig  ceann  an  tigh'. 


DOMHNULL. 

Ged  a  gheibhinn  mar  thochradh, 
Crodh  bainn'  agus  laoigh  ac', 
Tigh  mòr  agus  fearann, 
Gu'n  am  faighinn  bho'n  oighre. 
Cha  phòsainn  gu  bràth  i, 
Bho  nach  càireadh  i  m'  aodach, 
'S  bho  nach  figheadh  i  stocain, 
'S  ann  a  choisinn  i  h-aoireadh, 
'S  i  slaodach  leisg. 

ORAN   AN   RADAIN. 


O  !    radain  a'  bhalla, 
'Bheil  dùil  agad  fantuinn  gu  bràth ! 
Carson  nach  rachadh  tu  'Ghallaobh, 
A  dh'  iasgach  an  sgadain  le  bàt'. 
An  fhearr  leat  fuireach  aig  baile, 
A'  sgriobadh  nam  praisean  air  each, 
Na'n  gabhadh  tu  comhairl'  do  charaid, 
Bhitheadh  d'  imrich  thairis  air  sal. 

'S  ann  anns  a'  gheamhradh  an  uiridh, 
A  thainig  thu  dh'  fhuireach  an  taobh-s*, 
Cha  deachaidh  mi  riamh  'na  do  chòmhradh, 
Cha'n  fhaicinn  do  shròn  anns  a'  chùil. 
Bha  thu  cho  carach  an  còmhnuidh, 
'S  gheibheadh  tu  beo-shlàint'  c6  dhiù, 
ThoUadh  tu  'chiste  le  d'  inean, 
'S  nach  muladach  diblidh  do  chliu. 

Tòisichidh  mise  'g  ad'  aoireadh, 

'S  cluinnidh  an  saoghal  do  cheaird, 

Cho  luath  's  a  thaisgear  an  teine, 

'S  a  theid  sinn  a  chadal  gu  tàmh. 

Tòisichidh  tusa  le  d'  inean, 

A  mhoisein,  air  sgriobadh  a'  chlàir, 

A'  briseadh  gach  cuach  agus  tniinnsear. 

'S  cha'n  fharraid  thu  'm  pris  airson  pa'  dh. 

'S  e  mo  dhùrachd  a  bhraidein, 
Nach  fhuirich  thu  là  na  oidhch' 
Oir  bheathaich  mi  fada  gu  leor  thu, 
Gun  sgillinn  ri  d'  bheò  a'  thoirt  dhuinn, 
Cha  toir  thu  dhachaidh  cliabh  mònadh, 
'S  cha  tharruing  thu  eom'  air  do  dhniim, 
'S  dè  ged  bheirinn  gu  Mòd  thu. 
Cha'n  fhaigh  mi  do  shròn  às  na  tuill. 

Na'n  rachadh  tu  sios  do'n  mhachair, 
Gheibheadh  tu  gearran  'us  eòin. 
Gheibheadh  tu  maorach  's  a'  chladach, 
'S  gheibheadh  tu  bradain  an  Cròig. 
Dh'  fhàsadh  tu  reamhar  'us  sgiamhach, 
Tha  d'  fhiaclan  fada  gu  leòr, 
Cho  fad  's  a  bhios  eathair  'us  lion  ann, 
Cha  bhi  thu  gun  iasg  air  do  bhòrd. 

Na'n  rachadh  tu  'Steomabhagh  'dh'fhuireach, 

Gheibheadh  tu  beò-shlàint  ni  b'  fhearr. 

Gheibheadh  tu  tea  agus  siùcar, 

A  mach  as  na  bùitean  air  dàil. 

Ma  chithear  a  muigh  thu  le  daoraich, 

A'  mionnan  's  a'  caoch  air  an  t-sràid, 

Cuirear  a  stigh  thu  am  priosan, 

'S  cumair  fo  chis  thu  gu  bràth. 

ORAN   NA   PARLAMAID. 


Bhruadair  mise  fein  an  raoir, 

Gu'n  robh  mi  oidhch'  's  a'  Phàrlamaid. 

Bha  na  h-uaislean  uile  cruinn, 

Gun  chuimhn'  ac'  air  a'  Ghàidhealtachd, 

Bha  cùis  na  h-Eireann  ac'  air  bòrd. 

Is  mòran  ann  am  fàbhar  ris ; 

'S  e  thuirt  mi  fhein  nach  rachainn  cli, 

Ged  bheirinn  sgriob  air  pàirt  aca. 

*S  ann  dh'  eirich  mi  gu  duineil  suas. 
Is  thug  mi  fuaim  air  Gàidhlig  dhoibh, 
Chrom  na  h-Eireannaich  an  cluas, 
A  chluinntinn  fuaim  mo  chànain-sa. 
Na  Sasunnaich  'n  an  suidhe  thall. 
Is  car  'n  an  ceann  ri  gàireachdaich, 
'S  e  thuirt  iad  rium  an  cainnt  nan  Gall, 
Cha  toir  sinn  fonn  no  fàrdach  dhuit. 

Sin  dh*  eirich  fear  le  còta  ruadh. 
Is  aodann  gruamach  màrant'  air, 
*S  e  thuirt  e  rium  mi  shuidhe  sios, 
Gu'n  bhris  mi  riaghailt  Pàrlamaid, 
Tha  lagh  againne  dhuinn  fein, 
'S  tha  seula  aig  a'  bhan-righinn  air, 
Nach  faod  sinn  idir  a  bhi  reidh, 
Ri  eisdeachd  ris  a'  Ghàidhlig  bhuat. 

Cha  b'  ann  gu  suidhe  chaidh  sin  dhòmhs', 
Ach  bhòidich  mi  nach  fàilnichinn, 
Gu  'n  innsinn  dhoibh  bun  mo  sgeòil, 
Còrdadh  e  no  fàgadh  e, 
Thuirt  mi  riù  'n  clàr  an  aodainn, 
Sgaoilidh  mis'  am  màireach  sibh 
Mur  toir  sibh  fearann  dhuinn  gu  leòr. 
Is  àite  còmhnuidh  sàbhailte. 

Dh'  èirich  caraid  air  mo  chùl, 
'S  thuirt  e  's  tù  mo  nàbuidh-sa 
Bha  mi  'g  iarraidh  sin  bho  thus, 
Airson  gach  dùthaich  fhàsachail ; 
Ach  bho'n  thainig  thusa  nail, 
Bho  thir  nan  beann  do'n  àite  so, 
Cuiridh  sinn  gach  ni  air  dòigh. 
Do  Leodhas  mar  a's  fearr  leat  e. 

Dh'  eirich  fear  a  bh'  aig  a'  bhòrd. 
Is  cleòca  sios  gu  shàilean  air ; 
Is  thuirt  e  rium  am  Beurla  chruaidh, 
Cha  toir  sinn  cluas  an  tràth  so  dhuit. 
Tha  cùirtean  fearainn  agaibh  fèin, 
'S  eisdidh  iad  's  a'  Ghàidhlig  riut ; 
'S  ma  tha  fearann  ort  a  dhith, 
Thoir  sgriòb  a  null  gu  Stràilia. 

Thuirt  mi  gur  h-i  chùirt  ud  thall, 
A  chuir  a  nail  an  dràsda  mi  ; 
'S  thuirt  iad  rium  a  dhol  a  nail, 
Gu'm  f aodainn  Gaubhsunn  àiteachadh  : 

'S  thuirt  mi,  "  mar  a  bi  sibh  coir, 
Ri  tir  Mhic  Leoid  's  na  h-àrd-bheannaibh, 
Cha'n  fhaigh  sibh  gu  siorruidh  vote, 
Bho  thigh  Iain  Ghròit  gu  Arasaig." 

'N  uair  a  chual'  iad  bun  mo  sgeòil, 
Gu'n  d'  thòisich  iad  air  mànranaich, 
Shamhlaich  mi  iad  ris  na  geòidh, 
A'  gogail  air  na  fàsaichean. 
Thainig  fear  a  dh'  innseadh  dhòmhs', 
Nach  b'  ann  le  coir  a  thainig  mi, 
"  Cuiridh  sinne  thu  do  na  phriosan, 
'S  iocaidh  tu  do  Ghàidhlig  ann. 

DOMHNULL   AN   GILLE. 

DòmhnuU  an  Gille  's  e  còrr  is  tri  fichead, 
Smaoinich  e  nise  nach  b'  mhisd  e  'bhi  pòsd'. 
Cheannaich  e  pige  de'n  mm'  air  a  leigeadh, 
'S  ann  chualas  an  tiota  an  drip  a  bh'  air  Dòmh'll. 

Cha  robh  duine  's  a'  bhaile  nach  robh  'cur  umhail  air 
Dòmhnull,  mar  a  bha  e  air  e  fhein  a  thrusadh  eadar  fhiasaig 
'us  fhalt  shaoileadh  tu  nach  robh  ann  ach  "  beathach  òg." 
'Nuair  a  sgioblaich  e  e  fhein,  theireadh  tu  nach  robh  e  mach 
air  deich  bhadhna  fichead,  ach  tha  e  cinnteach  gu'n  robh 
Dòmhnull  deich  thar  fhichead  da  uair,  a'  cheart  bhliadhna 
's  an  do  smuainich  e  air  pòsadh. 

'S  a'  mhaduinn  Di-ciadain  gu'n  cheannaich  e  siabunn, 
'S  gu'n  ghearr  e  an  fhiasag  'bha  shios  fo  a  sgòman. 
Ghearr  e  gach  ciabhag,  's  gach  peallag  'bh  'air  hathadh, 
'S  'n  uair  dh'  fhalbh  e  g'  a  h-iarraidh  cha  b'  fhiach  ach  tè  òg. 

Ach  air  là  àraidh  thachair  DòmhnuU  orm  fhein.  "  Tha 
mi  'cluinntinn  gu  bheil  thu  'dol  a  phòsadh,"  arsa  mise, 
"  Air  m'  onair,"  arsa  DòmhnuU,  "  bha  dull  agam  a  dhol 
g'  a  d'  iarraidh  fhein  an  nochd,  agus  gu  falbhadh  sinn  gu 
falachaidh,  theagamh  gu'n  teid  ar  turus  leinn."  "  Tha 
mi  'n  dòchas,"  arsa  mise,  "  gu'm  bheil  cùisean  rèidh  a 
cheana  agad."  "  Gu  firinneach,"  arsa  DòmhnuU,  "  cha 
d'thubhairt  mise  facal  ri  aon  riamh  fhathast  airson  an 
aobhair  sin." 

A  dh'  aindeoin  cho  leomach  's  a  gheibheadh  tu 

Dòmhnull, 
Bha  barailean  neonach  bho  òige  'n  a  ghnàths', 
E'g  iarraidh  gu  pòsadh  's  gun  lorg  aig'  air  òg-bhean, 
'Us  mise  cho  gòrach,  a'  treòrachadh  blàirean. 

'S  ann  air  an  t-seachduin  so  chaidh,  thuirt  mo  mhàthair 
rium  mur  a  pòsainn  am  bliadhna  gu'm  bithte  'g  a  m'  chùnn- 
tadh  air  aireamh  na  seana-ghillean.  Ach  coma  co  dhiù, 
'n  uair  a  thainig  an  t-anamoch  thog  mise  orm  gu  tigh 
DhòmhnuiU,  's  'n  uair  a  chaidh  mi  steach,  bha  DòmhnuU 
uUamh. 

Bha  DòmhnuU  cho  spòrsail  le'  bhotul  'n  a  phòcaid, 
'Us  trusgan  de  chlò  air  is  bòtainean  àrd. 
'S  e  'n  fhirinn  is  coir  dhomh  a'  labhairt  mu  Dhòmhnull, 
Bha  dùil  a'  m  nach  pòsadh  tè  eòlach  gu  bràth  e. 

Ach  coma  dh'  fhalbh  sinn  air  ar  turus,  's  bha  sinn  a' 
coiseachd  mar  dhaoine  fo'n  choill.  Cha  robh  'n  dara  duine 
'g  radh  facail  ris  an  duin'  eile.  'N  uair  a  bha  mise  fas 
sgith,  sheas  mi.      "  Stad  ort,"  arsa  mise,  "  c'àit'  am  bheil 

sinn  a'  dol  mar  so."  "  Cha'n  aithne  dhomh,"  arsa  Dòmh- 
nuU.  "  C'àit'  an  saoil  thu  fhein  an  teid  sinn."  "  Theid 
sinn,"  arsa  mise,  "  agus  bheir  sinn  a'  chiad  thairgse  do 
Sheonaid  Ruadh  's  an  tigh  ud  thall.  Tha  i  'n  a  searbhanta 
mhath,  agus  freagraidh  i  air  do  leithid  gasda.  "  Nach'eil  i 
tuilleadh  'us  aosda  air  mo  shon  ?  "  arsa  DòmhnuU,  "  Cha'n 
'eil  i  ach  deich  bliadhna  fichead  a  dh'  aois,"  arsa  mise,  "agus 
marbhphaisg  ort,"  ged  dh'  fhalbhadh  tu  cho  fad  's  a  bheir 
a'  Ghaidhlig  thu,  cha  'n  fhaigh  thu  deich  bhadhna  fichead 
ni  's  òige  na  i  fhein.  "  Gle  cheart,"  arsa  Dòmhnull,  "  bidh 
sinn  a'  dol." 

'N  uair  ràinig  sinn  Seonaid  bha'n  t-suipear  air  bòrd  aic', 
Tniinnsear  'us  cròic  air,  de  bhròse  bunt  at' 
Chaidh  mis'  agus  Dòmhnull  'thoirt  suas  do'n  an 

t-seomar, 
Ma's  tigeadh  fear  eolais,  'thoirt  sgeòil  air  an  fhàrdaich. 

Fhuair  sinn  fiathachadh  coibhneil  gasda  bho  Sheonaid, 
agus  bho  'màthair  ;  dh'  iarr  iad  oirnn  suidhe,  agus  pàirt  a 
ghabhail  de'n  t-suipeir.  Thuirt  mise  nach  itheadh  sinn 
ni  sam  bith  gus  an  innseamaid  fàth  ar  turuis.  "  Ro 
mhath,"  ars'  a'  chailleach.  "  Thainig  sinne  'n  so  an  nochd," 
arsa  mise,  "  airson  gu'm  bitheadh  bann  reiteachaidh  air  a 
chur  eadar  Dòmhnull  mo  charaid,  agus  Seonaid  nighean 
an  tighe  so  fhein,  agus  'n  a  dheidh  sin  gu'n  gabhadh  sinn 
suipear  chridheil,  chàirdeil,  comhla  ri  cheile. 

'S  ann  chunnaic  mi  DòmhnuU  a'  sèideadh  a  shròine, 
A'  casdaich  's  a  'stròicil  fo  leòm  agus  nàir. 
Bha  'inntinn  cho  brònach  ag  eisdeachd  mo  chòmhraidh, 
'S  gu'm  feum^dh  e  Seonaid  a  chòmhdach  le  scàrlaid, 

"  O,  mo  mhìle  beannachd  ort,"  arsa  chailleach,  "  bith- 
idh  car  laimh  eatorra  gu'n  dàil,  agus  Dia  'gan  gleidheadh." 
Ach  ma's  canadh  tu  seachd  bha  Seonaid  air  a  casan  's  i' 
sineadh  a  laimhe  null  gu  Dòmhnull.  "  Cuir  an  sud  i, 
ghoistidh,"  arsa  mise.  Rug  mis'  air  laimh  air  Dòmhnull, 
agus  marbhphaisg  oirre  bha  i  cho  rag  ri  laimh  duine  mhairbh 
— 's  ann  le  m'  uile  neart  a  fhuair  mi  air  a  càireadh  ann  am 
bois  Seonaid.  Air  ball  dh'  eirich  a'  chailleach  'n  a  seasamh, 
agus  dh'  eigh  i  àrd  a  claiginn.  "  Horray,  horray,"  tri 
uairean  gus  nach  mòr  nach  d'  thug  i  sgàineadh  air  leacan 
a'  bhalla. 

Ach  a  nise  bha  Dòmhnull  fo  uallach  a  phòsaidh, 
A  dh'  aindeoin  cho  neònach  'n  a  dhòighean  's  a  bha  e. 
Bha  teadhair  m'  a  sgòrnan  nach  iarrainn  do  bhròinean, 
Bha  botul  aig  Seonaid  's  an  còrr  aig  a  màthair. 

An  sin  dh'  iarr  mi  air  Dòmhnull  am  botul  a  chur  air  a' 
bhòrd,  agus  na  dheidh  sin  gu'n  iarradh  an  t-seana-bhean 
beannachd  an  sùil  gu'm  bitheadh  am  pòsadh  ni  bu  sheal- 
bhaiche.  Dh'  eirich  a'  chailleach  agus  dh'  iarr  i  beannachd 
anns  na  briathran  a  leanas : — 

"O  beannaich  na  cairdean  a  thainig  an  nochd  g'ar  n' 
amharc  a  chur  buinn  reiteachaidh  air  Seonaid  mo  nighean. 
Is  aithne  dhuit  gu'm  bheil  i  bras  'n  a  nadur,  ach  tha  i  'n  a 
searbhanta  mhath,  agus  is  fhiach  each  math  breab  a 
leigeadh  leis.  O  beannaich  a  chiad  duine  cloinne  'bhitheas 
aca.  Thoir  Samson  mar  ainm  air,  's  na  biodh  e  buille  air 
dheireadh  air  ann  an  neart,  comasach  air  a  naimhdean  uile 
'chur  fo  cheannsal.  Thoir  gliocas  agus  foighidinn  do 
PhòmhnuU  bochd,  airson  an  uair  a  dh'  eireas  buaireas  air 

Seonaid  gu'm  bi  esan  comasach  air  sin  a  ghiulan  gu  seimh. 
Biodh  crodh  agus  caoraich  aca,  co  dhiù,  agus  cuir  a 
h-earachal  a  dh'  fhiosrachadh  duine  sam  bith  a  ghabhas 
air  tàir  'dheanamh  orra  gu  siorruidh. — Amen." 

Sheas  Dòmhnull  'us  fiamh  air,  'us  thòisich  e  'riaghladh, 
Bha  sinne  ro-iotmhor  's  mar  'lionadh  gu'n  tràghadh. 
Chaidh  am  botul  a  shiabadh  's  gun  sinne  'bhi  riaraicht, 
Sud  Seonaid  gun  smiach  aic  a'  sgriachail  's  a'  rànail. 

Ach  'n  uair  a  chunnaic  a'  chailleach,  Seonaid  thar  a 
cois,  "  Socair,  socair,"  ars'  ise,  "  chaidh  an  ruma  'n  a  do 
cheann."  "  Nach  bi  e  iomchuidh  dhuinn  dannsa  'bhi 
againn,"  ars'  ise,  "  C'àit'  am  bheil  am  fidhleir,"  arsa  mise, 
"  Bithidh  fidhleir  againn  ann  an  tiota,"  arsa  chailleach, 
's  i'  cur  thri  charan  dhi  fhein  air  an  urlar,  agus  a'  seinn 
nam  briathran  a  leanas  : — 

"  Am  fidhleir  a  tha  's  a'  chnoc. 
An  cnoc  leis  an  fhidhleir. 
Am  fidhleir  a  tha  's  a'  chnoc, 
An  cnoc  leis  an  fhidhleir." 

Ma's  canadh  tu  "  tromhad  so,"  bha  bodach  beag, 
biorach,  glas  'n  a  sheasamh  air  an  urlar  agus  ceann  na 
fidhle  fo  smig.  "  Gu  de'm  port  'tha  sibh  ag  iarraidh/' 
ars'  am  bodach.    "  Tha,"  ars'  a*  chailleach  : — 

DòmhnuU  an  gille  laghach, 
DòmhnuU  'us  Seonaid, 
Dòmhnull  an  gille  laghach, 
Nise  'dol  a  phòsadh. 

Thòisich  an  ceol  's  ma  thòisich  's  ann  a  thòisich  an 
dannsa. 

Bha  'chaiUeach  'n  a  dannsair,  cho  aotrom  's  cho  annsant', 
Bha  cus  dhe  'n  an  dram  orr'  's  gu  'n  stamp  i  air  m'  òrdaig, 
Bha  DòmhnuU  cho  direach  ri  snàthaid  no  prìne, 
Mu'n  cuairt  anns  an  ruidhle  gu  h-aotrom  le  Seonaid. 

'N  uair  a  bha  gach  ni  seachad  agus  a  sguir  an  dannsa, 
dh'  fheoraich  mi  fhein  dheth  cuin'  a  bhitheadh  a'  bhanais 
ann.  "  Bithidh,  seachduin  bho  nochd,"  arsa  Seonaid.  "  Cha 
bhì  e  comasach  dhomhsa  'bhi  ullamh  cho  luath  sin,"  arsa 
DòmhnuU.  "  Feumaidh  tu,"  arsa  Seonaid.  "  Na  tig  a 
ghràidh  as  do  bheachd,"  arsa  a'  chailleach,  "bithidh  a' 
bhanais  ann  gu'n  teagamh  seachduin  bho  nochd."  Dh* 
fhàg  sinne  Seonaid  agus  a'  chailleach  agus  thog  sinn 
oimn  dhachaidh.  "  Stad,"  arsa  mise,  ri  Dòmhnull, 
"  tillidh  sinn  fiach  an  cluinn  sinn  de  'bhitheas  iad  ag 
ràdh  'n  am  dol  a  luidhe."  Thill  sinn  's  sheas  sinn  a' 
farchluais  ri  cùl  an  doruis.  Chuala  sinn  Seonaid  ag  ràdh 
ri  màthair.  "  Saoil  thu  de'n  aois  a  tha  fear  ud  a  tha  mi 
dol  a  phòsadh."  Coma  leat,  a  ghràidh,  de'n  aois  a  tha  e. 
Mar  is  aosd'  e  's  ann  a's  motha  'bhitheas  a  smachd  agad  air." 
"  Bheir  mis'  air  nach  bi  dith  smachd  air,"  ars'  Seonaid. 
An  deidh  do  DhòmhnuU  na  briathran  sin  a  chluinntinn 
leum  e  air  falbh  agus  lean  mis'  e.  Cha  chuala  mi  gu'n  do 
phòs  e  fhathast. 

POSADH   EOGHAIN   RI   ISEABAL. 


Air  fonn  :   "  Cabar-feidh." 


Tha  naigheachd  ùr  an  dràsd  anns  gach  cearnaidh  de'n 

bhaile  so, 
Tha  Eoghan  beag  an  tàiUear  am  màireach  'toirt  banais 

dhuinn. 
Rinn  Iseabal  a  thàladh  le  gràdh  a  bha  annasach, 
'S  gun  dad  de  fhios  aig  bròinean  an  dòigh  air  na  mhealladh  e. 
Bha  ise  seòlta  'cur  air  dòigh  airson  gu'm  pòsadh  esan  i ; 
Ag  iarraidh  fàth  air  oidhch'  'us  la  gu  tighinn  an  càirdeas 

aithghearr  ris. 
Bha  innleachd  iir  aic'  ann  an  cùil  nach  dùraichdeadh  i 

aithris  dha, 
'S  cha  d'  fhuair  e  mach  a  riamh,  ciod  an  lion  anns  na  ghlac 

i  e. 

Bha  Eoghan  tàillear  'n  a  ghille  anabarrach  sèimh  'n 
a  nàdur.  Bha  taobh  mòr  aige  ris  na  ministearan,  agus  ris 
an  luchd-aidiche,  agus  bha  tlachd  aca-san  dha  cho  mòr 
's  gu'n  do  chomharraich  iad  e  'n  a  mhaighstir-sgoile  Gàidhlig 
anns  a'  bhaile.  Ghabh  Eoghan  ris  an  dreuchd  sin  le  'uile 
chridhe,  ann  an  dùil  gu'm  b'e  sin  bu  shocaire  dha  na'  n 
tàillearachd.  Bha  an  tigh-sgoile  beagan  astair  bho  thigh 
Eoghain  ach  's  ann  a  rùnaich  e,  gu  'm  biodh  a  thàmhachd 
ann  an  seòmar  beag  a  bha'n  ceann  an  tighe-sgoile. 

A  nise  ged  'bha  Eoghan  'n  a  ònar  a*  fanachd  ann, 
Cha  robh  e  'g  iarraidh  eòlais  air  mòran  de  chaileagan, 
'S  ann  bu  bheag  air  pòsadh  no  tòiseach'  ri  leannanachd 
'S  e  b'  àill  leis  a'  bhi  fuasgailt'  cho  fad'  's  bu  bhuan  air 

thalamh  e. 
'S  e  brath  na  h-aois  a  ghabh  mo  laochag,  's  cha  b'  e  gaol 

a  dh'  fhidir  i : 
Cha  b'  ann  le  gràdh  a  rinn  i  thàladh,  no  le  mànran  miUseach. 
Air  oidhche  dhùbhlaidh  thug  i  cùil  orr',  's  rinn  i  urnaigh 

mhiodalach. 
Us  dh'  eibh  i  àrd  a  cinn,  "  Eoghain,  cuimhnich  air  Iseabal." 

Air  madainn  àraidh  bha  Iseabal  agus  a  màthair  'n  an 
suidhe  aig  biadh,  "  Cuiridh  mi  geall  a  mhàthair,"  ars' 
Iseabal,  "  nach  tomhais  sibh  cò  chunnaic  mi  raoir  as  mo 
chadal."  "  'N  e  gille  bh'  ann,"  arsa'  màthair.  "  'S  e 
sin  a  bh'  ann,"  ars'  Iseabal,  "  agus  feuch  an  dean  sibh  a 
mach  CO  e."  "An  e  Dùghall  Beag  a  bh'  ann  "  ?  arsa, 
'chailleach.  "  Cha'n  e  gu  dearbh."  'N  e  Coinneach 
Ruadh  "  ?  "  Cha'n  e  cuideachd."  "  'N  e  Calum  a' 
Ghobha  ?  "  "  Cha  'n  e  cuideachd."  "  'N  e  Eoghan 
am  maighstir-sgoile  ?  "  "  Rinn  sibh  a'  chùis  mu  dheireadh 
thall,  a  mhàthair  !  "  ars'  Iseabal,  "  Ma  b'  fhior  dhomh 
gu'n  d'  thug  e  dhomh  pasgan  beag  eudaich  air  a  cheangal 
suas  ann  am  paipear  dearg."  Feuchaibh  a  nis  am  breith- 
nich  sibh  m'  aisling,  a  mhàthair,  feuchaibh."  "  De  'n 
seòrs'  eudaich  a  bh'  ann  ?  "  arsa  'màthair.  Bha  gun 
ùr  de  dhrògaid  Phort-righ  air  a  deagh  dheanamh  cuideachd, 
's  bha  sgriobhadh  tarsuinn  air  a  broilleach."  "  Stad  ort," 
arsa  'màthair,  "  de'n  sgriobhadh  a  bh'  ann  ?  "  "  Ma's 
maith  mo  bheachd,"  ars'  Iseabal,  's  e  "C  ait'  an  caidil  an 

ribhinn  an  nochd  "  a  bha  sgriobht*  air."  De  an  cinneadh 
de'm  bheil  an  duine  coir  ?  arsa  'màthair.  "  *S  e  Eoghan 
Dòmhnullach  is  ainm  da,"  ars'  Iseabal.  "  Seadh,  seadh," 
arsa  'màthair,  "  fear  de  Dhòmhnullaich  an  Eilein  Fhada, 
agus  'aran  ceangailte  ri  'chluais." 

Bha  h-aisling  mar  bu  dual  air  na  smuaintean  aig  Iseabal, 
I  fein  a'  deanamh  cruaidh-shnaoim  nach  f  uasgaladh  innealan. 
'Us  dùil  aice  ri  buannachd  's  ri  tuarasdal  maireannach, 
Bonnach  teth  'us  fuar  aig  a  cluais  mar  a  chaitheadh  i. 
Bha  ise  dion  a'  fidhe  lion,  airson  an  t-iasg  a  ghlacadh  ann, 
Bha  Eoghan  bochd  gun  dad  de  lochd  a'  tighinn  'na  phlosg 

gun  aithn'  aig  air  ; 
Mu  mheadhon  oidhche  dhùbhlaidh  oillt,  gun  eagal  taibhs 

no  tathaich  air, 
Gu'n  sgaoil  i  e  cho  seòlta  's  nach  d'  fhuair  e  beò  a  chasan  as. 

Air  an  oidhche  sin  fein,  cha  deach'  Iseabal  do'n  leabaidh 
idir.  N  uair  a  ghairra  an  coilleach,  thog  i  oirre  gu  tigh 
Eoghain,  agus  shuidh  i  ri  taobh  na  h-uinneig,  agus  dh' 
èibh  i  le  guth  caol  ciuin,  "  Eoghain  !  Eoghain  !  "  "  Co 
tha  'n  sud  ?  "  ars'  Eoghan,  's  e  'n  a  shuidhe  's  an  leabaidh 
air  chrith  leis  an  eagal.  "  Pòs  Iseabal !  Pòs  Iseabal," 
ars'  an  guth  a  rithist.  Dh'  fhalbh  Iseabal  dachaidh,  agus 
cha  d'  thuirt  i  'n  còrr  tuilleadh,  ach  cha  b'ann  gu  cadal  a 
chaidh  an  gnothach  do  Eoghan;  cha  b'  urrainn  da  an  guth 
a  chual  e  'chumail  as  a  chluasan.  Bho'n  a  bha  Iseabal 
airson  gnothaich  sgiobalta  dheanamh  de'n  chùis  a  bh'air 
a  h-aire,  dh'  fhalbh  i  gu  tigh  a'  mhinisteir  agus  thuirt  i 
gu'n  robh  i  airson  am  ministear  fhaicinn.  Bha'm  ministear 
anabarrach  toilichte  airson  Iseabal  fhaicinn.  "  Seadh 
mata,"  ars'  esan,  "  am  bheil  gnothuch  àraidh  sam  bith 

agad  rium  an  diugh,  Iseabail  ?  "  "  Le  bhur  cead,  a  mhinis- 
teir,"  ars'  ise,  "  chunnaic  mi  bniadar  a  chuir  mòr-ioghnadh 
orm,  agus  cha'n  e  sin  a  mhàin  ach  chuala  mi  guth  ag  ràdh, 
"  PÒS  Eoghan !  Pòs  Eoghan !  Tha  mo  spiorad  gun 
tàmh,  gun  fhois,  a  dh'  oidhche  's  a  la,  's  nach  urrainn  dhomh 
a  chur  as  mo  chluasan ;  gu  de  bhur  barail  fhein  mn'n  chùis, 
a  mhinisteir  ?  "  "  Cha  bhreithnich  mi  am  bruadar  gus 
am  faic  mi  Eoghan,"  ars'  am  ministear  :  feumaidh  mi 
fhaicinn  gun  dàil,  ach  fàgaidh  sinn  an  gnothuch  an  diugh 
mar  a  ta  e. 

Chuir  an  naigheachd  luasgan  'us  gruaim  air  a'  mhinistear, 

Ciod  an  guth  a  chual'  i  's  am  bruadar  a  chunnaic  i  ? 

Ciod  aig'  tha  fios  no  fàth  nach  e  Satan  a'  labhair  e  ? 

'S  trie  a  their  e  breugan  ri  creutairean  aineolach. 

Mo  chridhe  steach  a'  toirt  dhomh  beachd,  's  cha  dean  mi 

stad  no  amharus, 
Ach  's  e  chreach  nach  dean  mi  mach  an  e  ni  maith  a  dh' 

amhairc  oirr', 
G'  a  toirt  a  steach  gu  Righ  nam  Feart,  bho  iomadh  cleach- 

dadh  amaideach, 
Na'n  ann  airson  gu'm  pòsadh  i  Eoghan  gu  cabhagach. 

'S  e  'rinn  am  ministear  fios  a  chur  air  Eoghan,  's  air 
Iseabal  aig  an  aon  am,  "  A  nis,"  ars'  am  ministear  ri  Isea- 
bal,  "  innis  dhuinn  mu'n  bhruadar  agus  mu'n  ghuth  a 
chuala  tu,  gun  fhacal  a  null  no  nail  ?  Thòisich  Iseabal 
air  innseadh  mar  chunnaic  i  's  mar  a  chual  i.  Bha  Eoghan 
ag  èisdeachd  gus  an  do  sguir  i  labhairt  an  sin  dh'  eirich 
e  'n  a  sheasamh,  agus  chuir  e  'dhà  laimh  mu  cheann  agus 
ghlaodh  e  mach,  "  O  Righ,  seall  orm  ! !  Chuala  mise  guth 
ag  ràdh,  Pòs  Iseabal !    Pòs  Iseabal !    Cha  ghabh  e  seach- 

nadh  :    's  e  riaghladh  an  Fhreasdail  a  th'ann.    Cha  ghabh 
e  seachnadh,  cha  ghabh,  cha  ghabh. 

Bhà  Iseabal  cho  ciùin  ach  a  sùilean  cha  phriobadh  i, 

A*  feitheamh  ris  a'  bhinn,  'bh  'air  a  h-inntinn  cho  mion- 

aideach. 
Bha'  n  t-eagal  air  a  claoidh,  's  i  gun  chinnt  aice  ruigeadh  i, 
Gu  bràth  air  an  òigear  gun  òrdugh  a'  mhinisteir. 
Bha  nis  an  t-àm  a'  tighinn  gu  ceann,  's  am  biodh  am  bànn  gu 

follaiseach, 
G  a  cheangal  teann  le  lagh  gun  mheang,  's  air  feadh  gach 

gleann  bidh  aithris  air. 
Air  madainn  fhuair  am  bail'  air  gluas  'd,  an  cuala  sibh 

an  naigheachd  so, 

"  Tha  Eoghan  Beag  an  tàillear  an  tràth  so  'toirt  banais 

dhuinn." 

Ach  cho  luath  's  a  chuala  am  ministear  Eoghan  ag  innse 
thaoibh  fein  de'n  ghnothuch,  dh'  eirich  e  'n  a  sheasamh 
agus  thuirt  e.  'A  nis,  cha  'n  eil  mi  'faicinn  dòigh  air  gach 
bruadar  's  gach  guth  a  stad  ach  aon  dòigh,  agus  's  e  so  e, 
"Am  bheU  thu  deònach  air  Iseabal  a  phòsadh,  Eoghain  ?  " 
"  Cha  ghabh  e  seachnadh,"  ars'  Eoghan.  "Agus  Iseabail, 
arsa  am  ministear  am  bheil  thusa  deònach  Eoghan  a 
phòsadh  ?     "  Cha  ghabh  e  seachnadh,"  ars'  Iseabal. 

Thog  am  ministear  a  làmhan  agus  bheannaich  e  iad  le 
cheile,  agus  leig  e  air  falbh  iad  gu  subhach.  Rinn  Eoghan 
banais  da  rireadh  :  cha  robh  sean  no  òg  's  a'  bhaile  nach  d 
fhuair  cuireadh.  Cha  robh  aon  chàraid  eile  's  a'  Ghàidh 
ealtachd  bu  shona  na  iad  fad  làithean  am  beatha,  agus  gu 
latha  bhàis,  cha  d'  fhuair  Eoghan  coir  a  mach  ciod  e  an 
guth  a  chual  e  ag  ràdh,  "  Pòs  Iseabai  I  Pòs  Iseabal." 

A'   BHINN   GHOTHROMAGH." 


Tha  e  air  aithris  nach  robh  lagh  no  ceartas  an  Leodhas 
anns  na  linntean  fad  air  ais,  ach  am  fear  bu  treise  an  uachdar, 
mar  a  dh'  fhaodas  sinn  a  thuigsinn  bho  'n  sgeul  a  leanas ; 
ach  is  iomadh  caochladh  a  thàinig  air  an  t-saoghal  bho  'n 
am  sin. 

Bha  duine  treun  garg  am  Bhaltos,  Uig,  ris  an  abradh 
iad  DòmhnuU  Cam  MacDhùghaill — fìor  fhear-cogaidh,  agus 
'na  cheannard  air  Clann  Aulaidh.  Cha  robh  Dòmhnull 
cam  bho  òige  idir,  ach  is  ann  a  rinneadh  cam  e  air  a'  mhodh 
so.  Se  aon  ghobha  bha  an  Uig  aig  an  am,  agus  b'  e  'n 
cleachdadh  a  bhi  tabhairt  seachad  càin,  is  b'  e  so  càin  a' 
ghobha — peic  grain  na  h-uile  bhadhna,  agus  b'  e  obair  a* 
ghobha  na  h-uidheaman  aitich  a  chumail  geur  fad  an 
earraich,  agus  an  ath-leasachadh  'nuair  bhitheadh  feum  aca 
air.  Duine  sam  bith  nach  pàidheadh  a'  chain,  dh*  fhaodadh 
e  bhi  cinnteach  nach  bitheadh  an  gobha  gle  chùramach  mu 
gheurachadh  a  chuid  caibeachan.  Bho  'n  a  bha  Dòmhnull 
'na  dhuine  cho  treun,  ceannasach,  dh'  fhàg  e  chain  seachd 
bliadhna  gun  phàidheadh. 

Bha  so  teann  air  inntinn  a'  ghobha  ;  ach  air  an  ochdamh 
bliadhna,  sann  a  ghar  e  caibeannan  Dhòmhnuill  'nan  aon 
chnap,  agus  chuir  e  dhachaidh  thuige  mar  sin  iad.  Bha 
fios  math  aig  a'  ghobha  gu  de  thachradh,  agus  bha  shùil 
api  mach  gu  trie  gus  am  faiceadh  e  Dòn^hnuU  a'  tighinr^. 

Is  ann  a  chuir  e  slat-iaruinn  do  'n  teallach,  is  rinn  e  gu 
math  biorach  air  an  innein  e,  air  son  e  fein  a  dhion  bho  'n 
duine  gharg  bha  tighinn  a  thoirt  na  torachd  air.  Bha  fios 
aige  CO  bh'  ann  DòmhnuU.  Ach  coma,  chunnaic  e  a' 
tighinn  e,  is  e  ri  leumraich  mar  dhuine  air  chaoch,  le  bhiodaig 
bhioraich  'na  dhorn.  Faodar  a  thuigsinn  gu  'n  robh  beatha 
a'  ghobha  gle  shuarach  'na  shealladh  aig  an  am,  agus  bu 
mhath  fios  a'  ghobha  air  a  sin  :  se  sin  a  thug  air  an  t-slat 
iaruinn  a  dheanamh  biorach.  Ach  mar  a  bha  Dòmhnull  a' 
tighinn  an  fagus,  bha  'n  gobha  seideadh  a  bhuilg,  agus  a' 
teasachadh  a  bhiodaig  fein  air  choinneamh  a'  chath. 
Ghabh  e  sin  sios  gu  ursainn  an  doruis  leis  an  t-slait  iaruinu 
'na  dhà  dhorn,  is  a  gob  dearg  lasadh.  Cho  luath  sa  dh' 
fhidir  e  Dòmhnull  a'  dubhlachadh  an  doruis,  thug  e  'n 
sadadh  ud  do  'n  iarunn  theith  'na  choinneamh.  C'àit  na 
thachair  do  'n  iarunn  a  dhol  ach  'na  shùil  dheis,  agus 
faodaidh  sinn  a  chreidsinn  gu  'n  robh  an  cath  seachad  le  sin. 

Sud  a  nis  an  dearbh  dhòigh  air  na  rinneadh  cam  Dòmh- 
nuU  MacDhughaill.  A  riamh  roimh  sud,  cha  chainteadh 
"  DòmhnuU  Cam  "  ris,  ach  an  deidh  an  latha  ud,  cha  d' 
fhuair  e  ainm  tuilleadh  ach  DòmhnuU  Cam  MacDhughaill. 

"  Bha  duine  ann  an  Uig, 
Ris  'n  cainte  Dòmhnull  MacDhughaill ; 
Chuir  an  gobha  an  t-sùil  as, 
Bho  'n  dhiult  e  dha  a'  chain." 

Is  iomadh  duine  bhlais  air  an  rann  so  aig  nach  robh  fios  air 
an  aobhar  airson  an  do  dhealbhadh  e.  Ach  coma,  cha 
robh  Dòmhnull  fada  gus  na  dh'  fhàs  e  slàn  a  rithis,  agus  is 
ann  a  thòisich  e  ri  dol  mu'n  cuairt  na  dùthcha  gus  aonta 

dhaoine  fhaighinn  air  son  a'  ghobha  chrochadh.  Bha  cuid 
leis,  agus  bha  cuid  eile  'na  aghaidh ;  ach,  a  thaobh  is  gu  'n 
robh  e  'na  dhuine  treun  agus  borb,  fhuair  e  chuid  bu 
mhotha  de  na  h-Uigich  leis. 

Aig  an  dearbh  am  so,  bha  riaghladh  na  dùthcha  aig  na 
bh'  ann  de  mhinistearan,  agus  de  thuathanaich  mhòra, 
mar  a  bha  leithid  Iain  Mhoiristean  (Mac  Mhurachaidh 
Chailein)  a  Bragar,  Mac  Thorcaill  a  Arnol,  agus  am  Breith- 
eamh  an  Trieamh,  a  Nis.  Chaidh  DòmhnuU  a  dh'  iarraidh 
fàbhar  nan  daoine  sin  uile,  agus  fhuair  e  an  aonta  gu  leir, 
ach  aonta  Iain  Mhoiristean,  Bhragair.  Bu  bhàrd  esan^ 
agus  cha  robh  uair  a  bhitheadh  e  toirt  a  bheachd  air  ni  sam 
bith  nach  ann  an  rann  bàrdachd  bheireadh  e  seachad  e. 
Nuair  a  dh'  innis  Dòmhnull  Cam  dha  mar  a  bha  dùil  aige 
dheanamh,  bha  esan  ag  èisdeachd.  "  A  nis,"  arsa  Dòmh- 
nuU,  "  tha  Sgire  Uig  agus  a  chuid  mhòr  de  mhaithean  an 
Eilein  learn,  agus  tha  mi  'n  dochas  gu  'm  bi  thusa  leam  mar 
an  ceudna,  's  gu  'n  teid  an  duine  chrochadh  am  meadhon 
Bhaltois,  am  fianuis  na  greine,  air  son  a'ghniomh  a  rinn  e 
ormsa — mo  dhalladh  is  m'  fhàgail  gun  fheum  cho  fad  sa 
bhios  mi  beò — 'nam  ghràin  do  m'  chairdean  uile  an  ainm 
san  aogas." 

"  Dh'  eisd  mi  riut,"  ars  Iain,  "  agus  tha  mi  tuigsinn  an 
cor  anns  am  beil  thu,  ach  eisd  thusa  riumsa  a  nis,  agus 
thoir  leat  mo  bhriathran  : — 

'  Tha  dithis  a  dh'  fhàgas  tu  an  sith, 

Tha  triuir  's  cha'n  fhaod  thu  milleadh  orr'. 

Cum  gu  brath  air  do  thaobh. 

Do  ghobha,  do  mhaor,  's  do  mhinistear.' 

A  nis  dean  d'  fheum  fein  dheth  sin," 

"  0  latha  math  leat  I  "  arsa  Dòmhnull,  is  e  falbh 
dhachaidh  gu  trom  inntinneach. 

Ach  cha  do  leig  e  buille  as  a  bheachd.  Uidh  air  n-uidh 
fhuair  e  latha  air  a  chomharrachadh  gus  an  gobha  chroch- 
adh,  agus  cuireadh  aig  gach  beag  agus  mor  de  na  bha  an 
Sgire  Uig  a  thighinn  a  dh'  amharc  an  t-seallaidh  oillteil. 

Faodaidh  sinn  a  chreidsinn  gu  'n  robh  inntinn  a'  ghobha 
gle  luasganach  anns  na  làithean  deireannach  a  bha  dùil 
aige  bhi  beò  air  an  talamh,  agus  gun  e  faicinn  dòigh  air  dol 
as. 

Ach  thàinig  an  latha — latha  mor  nan  creach.  Dh' 
eirich  Dòmhnull  Cam  gu  math  moch  sa  mhadainn,  is  thòisich 
e  sèideadh  trompaid  air  feadh  a'  bhaile.  Bha  duine  thai! 
is  duine  bhos  ri  sealltainn  am  mach  ;  ach,  mu  thimchioll, 
meadhon  latha,  bha  'n  sluagh  tighinn  as  gach  àite,  sa' 
cruinneachadh  aig  croich  a'  bhaile — boirionnaich  agus 
firionnaich,  sean  agus  òg. 

Thòisich  cuid  ri  cladhach  sluic,  agus  cuid  eile  ri  cur 
cuaille  mor  'na  sheasamh  airson  a'ghobha  bhochd  a  chur 
gu  bàs.  Chaidh  ochdnar  eile  thaghadh  air  son  a'ghobha 
ghiulan  chum  na  croiche.  Nuair  a  bha  na  h-uile  dad 
ullamh — an  gobha  bochd  an  sud  aig  bonn  na  croiche,  an 
slochd  r'a  thaobh,  a  chridhe  air  fàilneachadh,  is  e  leigeadh 
slàn  leis  na  càirdean  agus  an  saoghal  uile — sann  a  chualas 
an  guth  caol  cruaidh  ud  am  meadhon  an  t-sluaigh.  Thug 
a  h-uile  duine  sùil  air  boirionnach  tapaidh,  'na  seasamh  gu 
direach  duineil,  sa  ceann  comhdaichte  le  brat  dubh, 

"  Fhearaibh  sa  bhràithrean,"  dh'èibh  i,  "  ciod  e  tha 
run  oirbh  dheanamh  an  diugh  ?  Am  beil  fios  agaibh  gur 
e  sinn  fèin  a  chailleas  gu  daor  air  a'  ghniomh  oillteil — an 

gobha  bhi  air  a  chrochadh  ?  Co  sheideas  am  bolg  am 
màireach  ?  Co  bhuaileas  an  t-òrd  air  an  innein,  no  co 
gheuraicheas  gach  caibe,  agus  a  thathas  an  t-iarunn  ri 
aghaidh  nan  srad  ?  An  cuir  sibh  gu  bàs  aon  ghobha  na 
sgire  ?  C  ait  am  faigh  sibh  gobha  'na  àite,  agus  ciamar  a 
ni  sinn  a'  chùis  gun  ghobha  ?  Ach  ma  tha  sibh  air  son 
gu  'm  bi  ceartas  ri  riaghladh,  tha  da  thàillear  anns  an  sgire, 
agus  ni  sinn  a'  chùis  le  aon  diùbh,  Crochaibh  fear  dè  na 
tàiUearan,  ach  fàgaibh  an  gobha.  Cha  dean  sinn  an 
gnothach  gun  ghobha  :   cha  dean,  cha  dean  !  " 

Nuair  a  chual  an  sluagh  na  briathran  glic  a  labhair  a' 
bhean,  ghlaodh  iad  le  guth  àrd.  "  A'  Bhinn  Chothromach  !  " 
"  A'  Bhinn  Chothromach !  " 

Gun  fhacal  tuilleadh  a  ràdh,  rug  iad  air  a  cheud  fhear  a 
fhuair  iad  de  na  tàillearan,  is  chroch  iad  e  an  ait  a'  ghobha 
choir,  agus  mar  sin  bha  DòmhnuU  Cam  riaraichte  le  briath- 
ran na  mnatha,  agus  cuideachd  chuimhnich  e  air  an  rann  : — 

"  Tha  dithis  a  dh'  fhagas  tu  an  sith, 

Tha  triuir  's  cha'n  fhaod  thu  milleadh  orr'. 

Cum  gu  bràth  air  do  thaobh, 

Do  ghobha,  do  mhaor,  's  do  mhinistear." 

Tha  e  air  innseadh  dhuinn  gur  e  'n  aon  bheul  a  labhair 
an  rann  so,  agus  a  labhair  "  A'  Bhinn  Chothromach." 

SEAMRAG   NAN   GEITHIR    DUILLEAG. 


Anns  an  t-sean  aimsir,  bha  duine  treun  a'  tàmhachd 
an  ceann  a  tuath  Eilein  Leodhais  ris  an  abradh  iad  Cruadal. 
Bhàsaich  e  'na  dhuine  og,  ach  dh'  fhàg  e  dithis  mhac, 
Cailean  agus  Niall,  a  nigadh  còmhla,  's  mar  sin,  bu  chàraid 
iad.  Bha  comharradh  air  broilleach  gach  fir — ceithir 
spotan  dubhghorm  agus  strian  chaol,  fior  iomhaigh  na 
Seamraig  na'm  bitheadh  ceithir  duilleagan  oirre.  Cha 
robh  fios  aig  duine  sam  bith  air  a'  chomharradh  so  bhi  orra 
ach  aig  am  màthair,  is  na  gillean  fein. 

Bha  dealachadh  mòr  eadar  nàdur  an  dithis.  B'e  tlachd 
Nèill  a  bhi  an  cois  a'  chruidh,  'gan  iomain  o  innis  gu  innis 
gus  am  bitheadh  cothrom  aige  air  creachadh  nan  nead 
thall  sa  bhos  air  feadh  nan  torn.  An  àite  sin,  b'e  tlachd 
Chailein  a  bhi  an  cois  a'  chladaich,  a*  gabhail  beachd  air 
iomairt  nan  tonn,  agus  cleachdadh  na  gaoithe,  mar  thubh 
airt  e  fein  aon  mhadainn  ri  mhàthair,  air  dhi  feòrach  dheth 
gu  dè  a'  ghaoth  a  bh'  ann — "  Tha  gaoth  'na  ruith  chum  a' 
chladaich  agus  'na  cruaidh  ruith  bhuaithe." 

Anns  an  dearbh  am  bha  so,  bhitheadh  na  Lochlannaich 
gu  trie  a'  spùilleadh  nan  Eileanan-a-Tuath.  Bhitheadh 
iad  a'  glacadh  coir  air  Eilean  Rònaidh  :  se  an  t-àite  dion 
a  bh'aca.  Bhitheadh  an  long  mhor  ri  fasgadh  an  Eilein 
air  acair,  a'  feitheamh  air  na  longan  beaga  a  bha  sgapte 
thall  sa  bhos,  a'  creachadh  tuath  bhochd  Eilein  Leodhais, 

Cha'n  fhàgadh  iad  mart,  no  each,  no  caora,  air  am  faigheadh 
iad  grèim,  agus,  an  uair  a  bhitheadh  an  long  mhor  Ian, 
sheoladh  iad  gu  ruige  Lochlainn,  agus  cha  b'ann  falamh. 

Mar  a  bha  Cailean  Donn  agus  Niall  Og  a'  fas  suas, 
bhitheadh  iad  gu  trie  a'  cluinntinn  mar  a  bha  na  Loch- 
lannaich  a'  goid  a'  chruidh,  is  nan  caorach ;  ach  cha  robh 
cothrom  air  aig  an  am,  Thachair  gu'n  deach  Niall  am  mach 
a  shealltainn  as  deidh  a  chruidh  air  feasgar  àraid.  Bha  am 
feasgar  ciùin  blàth,  is  cha  robh  cabhag  sam  bith  air  Niall. 
Is  ann  a  leig  e  e-fein  na  shineadh  air  tulach  beag  uaine  os 
cionn  an  t-sruth  as  am  bitheadh  an  crodh  ag  òl  an  deoch 
fheasgair.  An  tiotadh,  bha  Niall  'na  shuain  chadal,  is 
b'e  an  cadal  e. 

Thàinig  triùir  Lochlannaich  an  àird  o'n  chladach,  a' 
lorg  mart  math  a  bheireadh  iad  sios  chum  a'  bhàta. 
Thàinig  iad  ball  direach  air  Niall  is  e  'na  shuain  chadail. 
Cha'n  fhac  iad  dad  a  b'fhearr  na  chasan  is  a  lamhan  a 
cheangal  cho  cruinn  ri  casan  muilt,  agus  falbh  leis  chum  a' 
bhàta.  Chaidh  a  sròn  a  thionndadh  gu  muir  le  cùrsa  air 
Eilean  Rònaidh.  Bha  a'  ghaoth  is  am  muir  'na  fàbhar, 
is  cha  robh  iad  fad  air  an  t-slighe.  Chaidh  Niall  bochd  a 
thoirt  do'n  Eilean,  is  bha  e  nis  'na  phriosanach  aig  na 
Lochlannaich. 

Nuair  a  chunnacas  nach  d'  fhuaradh  Niall  thall  no  bhos, 
thug  a  chàirdean  dùil  dheth.  Thuit  cridhe  mhàthar  air 
dòigh  is  gu'n  do  bhàsaich  i  gle  ghoirid  an  deidh  sin. 

Bha  nise  Cailean  'na  aonar  gu  dubhach  brònach. 
Thachair  dha  aon  latha  àraid  a  bhi  gabhail  cuairt  air 
feadh  na  faiche,  nuair  a  thàinig  e  air  tulach  beag  uaine, 
s  shuidh  e  air,  a  leigeadh  dheth  an  sgios.    Cha  robh  fios 

sdr  bith  aige  gu  'm  b'e  so  an  dearbh  thulach  air  an  do 
chaidil  Niall  a  bhràthair  nuair  a  fhuair  na  Lochlannaich 
greini  air.  An  tiotadh,  dh'  fhairich  Cailean  e  fein  a'  fas 
tromacheannach,  agus  am  mionaid  bha  e  'na  shuain  chadail. 
Eadar  a  chadal  is  a  dhùisg,  chual  e  an  t-aon  fhead  bu 
chruaidhe  chual  e  riamh  a'  toirt  sgal  aig  a  chluais.  Ghrad 
dh'  eirich  a  'na  shuidhe,  agus  chunnaic  e  maighdean  àrd 
sgiamhach  'na  seasamh  ri  thaobh. 

"  C'ainm  a  th'  ort  ?  "  ars  ise. 

"  Se  Cailean  is  ainm  domh,"  ars  esan. 

"  'S  fior  sin,"  ars  ise,  "  fosgail  dhomhsa  do  bhroilleach." 

Dh'  fhosgail  Cailean  a  bhroilleach,  agus  chuir  ise  meur 
air  na  ceithir  spotan. 

"A  Chailein  Duinn,"  ars'  ise, 
"  Mhic  thri  Chruadail, 

'S  ann  air  a'  chuan  a  gheibh  thu  stòras 
Nuair  a  dh'  fhalbhas  tu  ga  iarraidh, 
Thoir  do  bhrathair  Niall  a  Rònaidh." 

Dhùisg  Cailean  :  dh'  eirich  e  'na  sheasamh,  agus  ghluais 
e  dhachaidh,  a'  fior-bheachdachadh  air  na  h-uOe  facal  a 
chual  e,  agus  iomhaigh  na  h-òighe  cha  robh  dol  as  a  shealladh. 

Is  ann  a  thòisich  Cailean  a  nis  a'  smuaineachadh  bean 
fhaotainn.  Chunnaic  e  nach  deanadh  e  chùis  'na  aonar. 
Thug  e  bòid  nach  stadadh  e  gus  am  faiceadh  e  da  shùil 
coltach  ri  sùilean  na  maighdein  a  dh'  iarr  air  a  bhroilleach 
fhuasgladh  air  an  tulach  uaine.  Thog  e  air  gu  togarrach 
an  cois  a'  chladaich.  Dh'  fhalbh  e  a  fior  cheann  a  tuath 
an  Eilein,  agus  ràinig  e  ceann  an  iar  an  Eilein  ;   ach  aon  a 

chòrdadh  ris  cha  *n  fhaca  Cailean.  Nuair  a  bha  e  an  atnais 
tilleadh,  fhuair  e  thairis  air  Caolas  Bhearnaraidh.  Cha 
robh  e  fad  an  sin  gus  am  fac  e  gruagach  àrd  dhonn  a'  lionadh 
cuinneig  aig  fuaran.    Dh'  fhalbh  e  ball  direach  far  an  robh 

Thog  a'  chaileag  a  sùilean,  agus  sheall  i  air  Cailean  an 
clàr  an  aodain.     "  C'  ainm  a  th'ort  ?  "  ars  ise. 

"  Is  mise  Cailean  Donn,  mac  thrì  Chruadail  à  ceann  a 
tuath  an  Eilein,"  ars  esan,  is  e  togaU  na  cuinneig  air  a  gual- 
ainn. 

"  Lean  mis',"  ars  ise,  "  gu  tigh  mo  mhàthar." 
Cha  robh  an  ùine  fada  gus  an  d'  ràinig  iad  an  tigh. 
"  Co  thu  òganaich  ?  "  ars  a  màthair,  "  cha  chreid  mi  gu'm 
bheil  fear  do  shlinnean  a'  chinneadh  Clann  Aulaidh." 

"  'Se  is  ainm  dhomhsa  Cailean, 
'Se  b'ainm  do'm  athair  Cruadal, 
'San  uair  a  dh'fhosglas  mi  dhuit  mo  bhroilleach 
Bheir  thu  seachad  dhomh  do  ghruagach." 

ars  an  t-òganach.  Dh'  fhosgail  e  bhroilleach  agus  chuir 
a'  mhaighdean  a  meur  air  na  ceithir  spotan  dubhghorm. 
"  Tha  mo  bhruadair  a  nis  a'  tighinn  fior  dhomh,"  ars'  ise. 
Chum  Cailean  air  fein  ged  a  bha  brigh  na  h-ùile  dad  a  bh'ann 
a'  tighinn  ceum  air  cheum  'na  fhàbhar. 

Air  ball  chruinnich  na  càirdean,  agus  chaidh  gach 
riaghailt  a  chleachdadh  a  thaobh  a'  phòsaidh.  Chaidh  a 
chulaidh  a  b'  fhearr  san  Eilean  a  chur  air  dòigh,  agus 
fhuaradh  na  gillean  bu  sgairteil  a  bha  ri  fhaotainn  de 
Chlann  Aulaidh  air  son  Chailein  is  a  ghruagach  is  a  màthair 
aiseag  gu  ruige  Nis.  Nuair  a  bha  na  h-uile  duine  air  bòrd, 
thàinig  seann  bhean  'na  ruith  d'an  ionnsuidh  is  i  ag  eibheach: 


53 

"A  Chailein  Duinn !  a  mhic  a'  Chruadail !  thig  gu  luath 
far  am  beil  mise."  Dh'  fhalbh  Cailean  'na  coinneamh. 
"  So,"  ars*  ise,  "  cuir  an  dual  so  mu  t'amhaich,  agus  na 
dealaich  ris  ri  d'  bheò." 

"  Ciod  e  th'ann  ?  "  ars  esan. 

"  Tha,"  ars  ise, 

"  Seamrag  nan  ceithir  duiUeag, 
Bh'air  amhaich  blmidhe  nam  ban  sith 
Gus  nach  bàthair  air  a'  mhuir  thu 
'S  gus  nach  mortair  thu  air  tir. " 

Bha  nise  Cailean  a'  tuigsinn  na  bu  mho  's  na  bu  mho  ; 
ach  cha  robh  e  leigeadh  dad  air.  Chaidh  a'  chulaidh  air 
siubhal  le  gaoth  an  iar-dheas,  agus  muir  lom  fa  sròin,  a* 
cur  na  mara  air  ghoO  cho  fada  'sa  ruigeadh  i.  B'e  so  an 
dearbh  latha  san  deach  an  luinneag  aighearach — 

"  Hug  0,  la  1Ò,  seinn  ho  rò  Neill  o," 

a  dhealbhadh. 

Nuair  a  chuimhnich  Cailean  air  a  bhràthair  a  bhi  'na 
phriosanach  an  Rònaidh,  thog  e  fonn,  agus  chuir  a'  ghruag- 
ach,  a  bhean,  a  mach  air  facail  nach  do  thuig  Cailean  riamh 
gu  latha  bhàis.  Cha  robh  iad  fada  deanamh  an  Rudha 
dheth,  agus  a'  dol  air  tir  air  cladach  ris  an  abrar  Cùnndal 
gus  an  latha  'n  duigh. 

Cha  robh  a'  mhuinntir  òg  fada  deanamh  na  shghe  a 
dh'  ionnsuidh  an  tighe  air  cùl  an  Rudha.  Thill  Claim 
Aulaidh  dhachaidh,  a'  gabhail  beachd  air  slios  an  Eilein. 
Is  ann  troimh  'n  eòlas  a  fhuair  iad  air  an  turns  so  dh' 
èirich  an  cogadh  aiiyneil  ris  an  abrar  "  Cogadh  Clann  Aul- 
aidh." 

Cha  robh  Cailean  aig  fois  'na  inntinn  :  bha  a  shùil  gu 
trie  a  mach  gu  Rònaidh.  Bha  e  fein  is  a'  ghruagach  aon 
latha  'nan  suidhe  air  creagan  beag  an  cùl  an  Rudha,  nuair 
a  dhearc  iad  air  bàta  Lochlannach  a'  deanamh  cùrsa 
dìreach  air  gob  an  R;idha.  "  Thiugainn  dhachaidh,"  ars 
esan,  "  agus  dean  dhomh-sa  biadh  IMdir.  Tha  mi  dol  a 
dh'  iarraidh  ghillean  sgairteil  a  dh'  fhalbhas  maille  rium 
a  thoirt  Nèill  a  Rònaidh,  oir  tha  an  t-àm  air  teachd  anns 
am  faigh  mise  cothrom  mi-fein  a  dhioladh  air  na  meirlich." 

Air  falbh  gu'n  do  ghabh  iad.  Thuig  a'  ghruagach  gu 
math  an  ni  bh'air  inntinn  Chailein  :  ghabh  i  direach  chum 
an  tighe,  agus  thòisich  i  ri  deasachadh  arain.  Thog  Cailean 
air  gu  baile  Eoropaidh,  agus  dh'  innis  e  mar  bha  dùil  aige 
dheanamh.  Fhuair  e  an  ceathrar  bu  treine  'sa  bhaile. 
Bha  iad  a'  feitheamh  aig  tigh  Chailein  gus  an  tigeadh  an 
t-anmoch,  agus,  cho  luath  'sa  bha  ciaradh  na  h-oidhche  ann, 
dh'  èirich  iad  'nan  seasamh.  "  Feuch,"  ars  a'  ghruagach, 
"am  bheil  an  t-seamrag  mu  t'amhaich  ?  " 

"  Tha  gun  teagamh,"  ars  esan.  "  Bheir  mise  steach 
an  tòrachd  air  na  Lochlannaich  phlòiceach  bhàna.  Slàn 
leibh." 

Dh'  fhalbh  na  fir  sios  gu  cladach,  agus  rinn  iad  air  a' 
ghob.  Sùil  gu'n  d'thug  iad,  chunnaic  iad  bàta  a  stigh  an 
geodha  chaol  dhomhuinn  gun  duine  beò  mu'n  cuairt  oirre. 
Chaidh  iad  ball  direach  air  bòrd.  Dh'  fhosgail  iad  na 
feisdeachan,  agus  thionndaidh  iad  am  bàta  gu  muir. 
Nuair  a  thiU  na  Lochlannaich  bho'n  cuairt,  cha  robh  am 
bàta  r'a  faotainn.  Cha  robh  fios  aca  ciod  e  dheanadh  iad, 
ach  iad  fein  a  thilgeadh  air  coibhneas  an  luchd  àiteach- 
aidh.    B'e  ceathrar  a  bh'ann  dhiubh,   agus  fhuair  iad 

dòigh  air  dachaidh  a  dheanamh  an  t-Hàbost,  Nis.     Phòs 
iad  an  sin,  agus  tha  sliochd  nan  daoine  so  beò  fhathast  an 

Nis. 

Cha  robh  Cailean  fada  gus  an  robh  e  ri  fasgadh  Eilein 
Rònaidh.  Chaidh  e  fein  is  na  fir  air  tìr  ;  ach  cha'n  fhac 
iad  duine  beò.  Thàinig  iad  gu  bothan  gun  tuar  gun  teine  ; 
ach  fhuair  iad  dòigh  air  teine  fhadadh  le  dà  chloich  spor  a 
shuathadh  r'a  chèile.  Thòisich  iad  air  marbhadh  eun  is 
cha  robh  dìth  sam  bith  orra.  Thug  iad  beagan  ùine  an  sin, 
is  ged  a  thug,  cha  robh  na  Lochlannaich  a'  tighinn  air  f  aire. 
Bha  fios  aig  Cailean  nach  bitheadh  an  ùine  fada  gus  an 
tigeadh  iad,  a  thaobh  is  gur  e  deireadh  an  t-samhraidh  a 
bh'ann. 

Làtha  de  na  làithean,  chunnaic  iad  long  mhor  le  siùil 
gheala  deanamh  direach  air  an  Eilean,  Chaidh  iad  air  ball 
sios  chum  a'  bhàta  bhig,  agus  thug  iad  i  gu  taobh  eile  an 
Eilein  ri  fasgadh  creige  moire,  a'  feitheamh  ciod  e  dheanadh 
na  Lochlannaich.  Cho  luath  sa  thàinig  na  Lochlannaich  ri 
taobh  an  Eilein,  leag  iad  aodach,  agus  leig  iad  na  h-acraich- 
ean  gu  grunnd.  Chaidh  a'  chulaidh  bheag  a  lionadh  agus 
a  cur  gu  tir.  "  Fhearaibh !  "  arsa  Cailean  ris  na  gillean, 
''  a  mach  gu  'n  tèid  sinn  a  dh*  ionnsuidh  na  luinge." 

Chaidh  gach  ràmh  gu  buille  's  gach  cnag  gu  diosgail, 
agus,  an  ùine  ghoirid,  bha  iad  air  bòrd.  Chaidh  na  h-acr- 
aichean  a  thogail,  agus,  nuair  a  bha  iad  a'  togail  nan  seol, 
chunnaic  iad  na  Lochlannaich  a'  deanamh  orra,  ach,  aig 
a  cheart  am,  bha  'n  long  fo  shiubhal  'sa  h-aghaidh  g'an 
ardheas.  Cha  robh  Cailean  fada  tighinn  suas  ri  stiùradh, 
s  bha  na  fir  eile  toirt  dòigh  air  an  cuid  fein  de  'n  obair  gu 
gleusda. 

Bha  biadh  is  annlann  gu  leòir  air  bòrd,  is  thoisich  na  fir 
ri  rannsachadh  gach  cùil,  is  ceall,  is  ciod  e  thachair  orra  ach 
duine  ceangailte  le  slabhraidh  iaruinn  an  cùil  dhorcha  an 
toiseach  na  luinge. 

Chaidh  an  duine  bochd  a  thoirt  suas  am  fianuis  Chailein, 
ach  facal  d'a  chainnt  cha  tuigeadh  na  Nisich.  Gidheadh 
am  beagan  ùine  thàinig  iad  suas  r'a  cheile,  agus  thuig  iad 
bhuaithe  gur  ann  a  chaidh  e-fein  agus  sgiobair  na  luinge — 
duine  fiadhaich  garg — a  mach  air  a  cheile,  air  madainn  an 
latha  sin,  is  gu  'm  b'e  sin  an  t-aobhar  gu  'n  d'  fhuair  iad 
esan  'na  phriosanach  ceangailte  anns  a'  chùil. 

Mar  bha  Cailean  a'  faotainn  suas  ri  stiùradh,  bha  a 
chridhe  a'  cruadhachadh,  agus  sann  a  thoisich  esan  mar  an 
ceudna  air  spùileadh,  's  air  spùileadh  da  rireadh ;  is  ma 
bha  na  Lochlannaich  sgiobalt,  bha  Cailean  cho  sgiobalta 
riu.  Is  ann  air  ceann  an  iar  an  Eilein  bu  thruime  bha  e. 
Cha  d'  thug  e  mart  no  caora  riamh  o  mhuinntir  Nis.  A' 
cheud  Ian  luinge  a  ghlac  e  sheòl  e  leis  gu  ruige  Lochlainn, 
le  5eoladh  an  duine  fhuair  e  sa  phriosan,  agus,  ma  chaidh  a 
cheud  turns  leis,  chaidh  an  dara  turns  mar  an  ceudna. 
Thog  so  spiorad  millidh  ann  cho  mòr  is  gu  'n  robh  eagal  air 
na  h-uile  a  shiùil  fhaicinn  a'  tighinn  air  fàire. 

Bha  nise  Cailean,  agus  am  fear  a  fhuair  e  air  bòrd  na 
luinge,  a'  tighinn  gus  a'  cheile  thuigsinn  gu  math.  Aon 
latha  thoisich  Cailean  ga  cheasnachadh. — "  Am  bitheadh 
sibh,"  ars  esan,  "  ri  taghal  tiomchioU  an  Rudha  Nisich  ?  " 

"  Bhitheadh,"  ars  an  duine. 

"  Innis  dhomh  beagan  eachdraidh  air,"  arsa  Cailean. 

"  Tha  cuimhne  mhath  agam,"  arsa  esan,  "  an  uair  mu 
dheireadh  bha  mi  ann,  thug  sinn  leinn  brogach  òg  a  fhuair 
^inn  'na  chad«tl  air  tulach  uaine  an  taobh  an  Rudha." 

"  Dè  rinn  sibh  ris,  no  am  bheil  e  beò  fhathast  ?  "  arsa 
Cailean. 

"  Tha  e  beò  gun  teagamh,"  arsa  esan.  "  Tha  e  fein 
agus  càirdean  dhomhsa  ri  siubhal  a'  chuain  an  lorg  am 
fortain." 

"  An  urrainn  thu  innseadh  dhomh  ciod  e  an  t-astar  air 
an  trie  a  bhitheas  iad  ?  "  arsa  Cailean. 

"  Cha'n  aithne  dhomh,"  ars  esan,  "  ach  tha  fios  agam 
gu'm  bi  iad  air  uairibh  a'  taghal  Rònaidh." 

Ged  a  bha  iomadh  bliadhna  air  dol  seachad,  chuimhnich 
Cailean  air  an  rann,  agus  chuimhnich  e  air  a'  ghruagaich  a 
dh'  fhàg  e  'sa  bhothan  bheag  air  cùl  an  Rudha.  "  O  seadh," 
arsa  Cailean,  "  'n  deidh  na  h-uile  dad  a  th'  ann,  tha  Niall 
fathast  air  chall." 

Mar  a  bha  Cailean  a'  smaointinn  cho  trie  air  Niall,  bha 
sin  a'  toirt  aobhair  dha  bhi  tighinn  faisg  air  Rònaidh  an 
dràsd  sa  rithist.  Beagan  uine  an  deidh  so,  thachair  dha 
a  bhi  dlùth  do  'n  Eilean,  agus  chunnaic  e  long  bhriagha  ri 
fasgadh  an  Eilein.  Is  ann  a  chàidh  e  fein  air  fuaradh,  agus 
leig  e  sios  an  acair.  Ghairm  Cailean  an  sgiobadh  'na  làthair. 
"  Fhearaibh !  "  ars  esan.  "  Theid  sinn  air  tir,  bàs  no 
beatha,  's  mise  Cailean  Donn  Mac  a'  Chruadail,  's  fhada  o 
na  bha  mo  ehutag  bheag  dhonn  san  toll  a'  feitheamh  orra 
gus  an  sgòrnan  a  sgiteadh,  agus  gus  an  fhuil  a  dh'  òl." 

Air  tir  gu'n  deaeh  na  gaisgich  is  cha  deach  iad  fada  gus 
am  fac  iad  gu  'n  robh  na  Lochlannaich  romhpa  air  mullach 
an  Eilein.  Chaidh  Cailean  air  toiseach  an  sgiobaidh  le 
ghnùis  làn  buaireis,  agus  gus  an  so  cha  do  shaoil  na  Loch- 
lannaich nacb  e  càirdean  a  bh'  ann. 

Gun  fhacal  a  ràdh,  rug  Cailean  air  an  fhear  a  b'  fhaisge 
air,  agus  bhuail  e  mu  'n  talamh  e.  Leum  each  air  a  cheile 
thall  sa  bhos.  Bha  Cailean  a'  eruaidh  chath  leis  a'  ehutaig, 
a'  leigeadh  na  fala  sa  leumraich  am  measg  nan  Loehlann- 
aich,  gus  na  dh'  fhairich  e  fear  dhiubh  'ga  ghlacadh  air  dhà 
chaol  duirn  cho  teann  is  gu  'n  robh  e  gun  chomas  dad  sam 
bith  a  dheanamh.  "  A  mhic  duinn  Daraich,  leig  as  mo 
dhà  dhorn !  "  arsa  Cailean. 

"  A  mhic  an  fhir  fhuiltich,  leig  do  chutag  gu  làr !  "  ars 
am  fear  eile.  Bha  spàirn  orra  r'a  cheile,  ach  mu  dheireadh 
smuainich  Cailean  air  an  t-seamraig.  Thug  e  grad  leum 
à  làmhan  an  fhir  eile,  agus  sheas  gach  fear  ag  amharc  air  a 
cheile.  "  C6  thu  ?  "  arsa  Cailean.  "  No  ciod  's  ainm 
dhuit  ?  " 

"  Se  m'ainm,"  arsa  esan,  "  Niall,  ach  tha  fichead 
bliadhna  bho  'n  uair  sin." 

"  Fosgail  dhomhsa  do  bhroilleach,"  arsa  Cailean. 
Dh'  fhosgail  Niall  a  bhroilleach,  agus  chunnaic  Cailean 
na  ceithir  spotan  dubhghorm.  Air  ball,  dh'  fhosgail 
Cailean  a  bhroilleach  fein,  agus  chunnaic  Niall  na  spotan 
air  broilleach  Chailein. 

Bha  nis  'n  cath  seachad  gun  aon  duine  beò  ach  Cailean 
agus  Niall  'nan  aonar — a'  bhuaidh  air  a  toirt  air  na  Loch- 
lannaich.  Nuair  a  chaidh  gach  marbh  adhlachadh,  taobh 
ri  taobh,  thubhairt  Cailean  r'a  bhràthair.  "  Thugainn  a 
nis  dhachaidh." 

"  Leanaidh  mise  thusa,"  arsa  Niall. 

Sios  gu'n  na  ghabh  iad  le  cheile,  agus  cha  robh  fadal 
ann  ach  a'  chulaidh  bheag  a  thionndadh  gu  long  Nèill, 
Dh'  eirich  Niall  a  stigh,  ach  cha  robh  e  fada  tighinn,  agus 

poca  beag  *na  làimh.  "  So,"  ars  esan.  "  Gleidh  an  t-òr  so. 
Chuir  mise  teine  ris  an  luing."  Dh'  fhalbh  iad  an  sin  agus 
rinn  iad  direach  air  luing  Chailein.  Leum  CaUean  air 
bòrd,  agus  thàinig  e  le  bolg  de  chraiceann  aige  'na  làimh. 
"  So,"  ars  esan  ri  Niall.  "  Sin  agad  mo  chruaidh  chosnadh- 
sa.  Chuir  mise  teine  ris  an  luing  cuideachd,  agus  'na  teine 
gu'n  rachadh  i." 

Chuir  na  fir  am  mach  na  ràimh  agus  fa  siùil  gu'n  deach 
a'  chulaidh  bheag,  le  sròin  air  gob  an  Rudha  Nisich. 

Bha  e  an  dèidh  meadhon  oidhche  an  dara  latha  nuair 
a  ràinig  Cailean  agus  Niall  an  cladach.  Rinn  iad  direach 
air  a'  bhothan  bheag  an  cùl  an  Rudha  gun  dàil.  Sheas 
iad  aig  na  dorus,  agus  a  chosnadh  fein  aig  gach  fear  air  a 
ghualainn.  "  Rachamaid  a'  stigh,"  arsa  Cailean,  is  e  air 
thoiseach.  Ràinig  e  leabaidh,  agus  chuir  e  làmh  air  an 
duine  bha  'na  chadal,  is  thug  e  cèum  air  ais.  "  Co  thu 
tha  so  nad  chadal  ?  "  arsa  Cailean.  Air  ball,  chuala  iad  a' 
ghniagach  a'  freagairt  a  ceann  shuas  a'  bhothain,  "  O  guth 
fir  mo  ghràidh.  Thàinig  thu !  Gun  dith !  Gun  dith ! 
Gun  dith  !  "  is  i  ag  èirigh  le  cabhaig.  Chaidh  an  crùisgean 
a'  lasadh,  agus  sheall  Cailean  mu'n  cuart  air.  "Co  e  an 
t-òganach  so  ?  "  ars  esan. 

"  Se  mo  mhac  e  gu  cinnteach.  Seal!  'na  bhroilleach 
agus  faic  a  chomharradh,"  ars  a'  ghruagach.  Dh'  fhosgail 
an  t-òganach  a  bhroilleach,  agus  chuir  a  mhàthair  a  meur 
air  na  ceithir  spotan  dubh-ghorm. 

"  Ni  sin  an  gnothach,"  arsa  Cailean,  agus  e  fosgladh  a 
bhroillich  fein,  ach  am  faiceadh  an  t-òganach  na  spotan 
dubhghorm  a  bheireadh  fianuis  da  c6  athair. 

Chaidh  an  t-àm  sin  a  chumail  air  chuimhne,  agus  cha 
b'ionghnadb  e. 

Nuair  a  bha  iad  a'  conaltradh  mu  thimchioU  nithean 
thall  sa  bhos,  dh'  fheoraich  a'  ghruagach,  "  Co  am  fear  so 
tha  maille  riut  ?  " 

"  Se  so  mo  bhràthair,"   arsa  Cailean. 
"  0  Chailein  Duinn 
Mhic  thri  Chruadail, 
'S  ann  air  a'  chuan 
A  gheibh  thu  stòras, 
Nuair  a  dh'  fhalbhas  tu  ga  iarraidh, 
Thoir  do  bhrathair  Niall  a  Rònaidh," 
ars  ise.     "  Tha  nis  gach  ni  air  a  chomh-Honadh  dhomhsa." 
Dh'  eirich  Cailean,  agus  thug  e  làmh  air  a  bholg  craicinn, 
agus  chuir  e'n  uchd  a  mhic  e.     Dh'  fhosgail  Niall  a  phòca 
fèin,  agus  thug  e  dòrlach  mhath  dhoibh  cuideachd. 

Bha  iad  a  nis  saoibhir.     Dh'  fhàs  an  t-òganach  'na  dhuine 
treun  agus  glic.     Is  e  bhitheadh  a'  toirt  breith  cheart  air 
cùisean  an  Nis.    Is  ann  air  son  so  thugadh  "Am  Breith- 
eamh  "  mar  ainm  air,  agus  is  ann  bhuaithe  cuideachd  a 
thàinig  na  Moireastanaich,  a  tha  toirt  an  ainm  "  Cailean," 
agus  "  Niall,"  an  Eoropaidh  agus  anns  an  t-Habost,  Nis, 
gus  an  latha  'n  diugh.     Goirid  mu'n  do  bhàsaich  Cailean, 
thug  e  deth  amhaich  fein  an  dual  a  fhuair  e  bho'n  t-seann 
bhean  de  chlann  Aulaidh  air  la  a  phòsaidh,  agus  chur  e  air 
amhaich  a  mhic  e.     "  Sin  agad,"  ars  esan, 
"  Seamrag  nan  ceithir  duilleag 
Bh'air  amhaich  bhuidhe  nam  ban  sith, 
'S  gu  bràth  cha  bhàthar  air  a'  mhuir  thu. 
Is  cha  mhortar  thu  air  tir," 
Tha  e  air  aithris  gur  e  sealbh  na  Seamraig  a  lean  ri 
sliochd  nan  daoine  so  thug  dhaibh  iomadh  buaidh  thairis 
air  Clann  Aulaidh. 

AN   GAIRTEAN   SRIANACH. 


Is  iomadh  cleachdadh  neònach  a  bh'air  aj:humail  suas 
air  feadh  na  Gàidhealtachd  anns  na  h-àmaibh  a  dh*  fhalbh, 
agus  'se  so  a  h-aon  dhiubh.  Nuair  a  bhiodh  dithis  ri  dol 
a  phòsadh,  cha'n  fhaodadh  iad  a  dhol  cuideachd  mur  am 
faiceadh  am  pàrantan  'san  càirdean  iomchuidh  e,  agus 
nam  faiceadh,  dh'  fheumadh  iad  dhol  cuidheachd  co-dhiubh 
a  bhiodh  gràdh  aca  da  chèile  no  nach  biodh. 

Ann  am  baile  beag  air  taobh-an-iar  Eilein  Leodhais 
bha  aon  nighean  bantraich  do'n  robh  gille  òg  sgairteal  de 
mhuinntir  a'  bhaile  toirt  moran  toil,  ach  cha  leigeadh  a 
chàirdean  leis  a  pòsadh  airson  i  bhi  bochd  sa'  chrannchar. 
Dh'  innis  an  nighean  facal  air  an  fhacal  d'a  màthair  mar  a 
bha  chùis.     "  Leig  thusa  leo,  a  ghràidh,"  ars  a  màthair. 

"  Ni  mise  gairtean  srianach  dhuitse  agus  bidh  tri 
dathan  ann — dubh,  geal  agus  dearg.  Cuiridh  mi  an  dearg 
'sa  mheadhon  agus,  cho  luath  'sa  bhios  e  deanta,  innsidh 
mise  dhuit  gu  de  ni  thu  ris." 

Cha  robh  an  ùine  fada  gus  an  robh  an  gairtean  deanta. 
"A  nis,"  ars  a  màthair  ri  Màiri.  "  Dean  thusa  mar  a  dh'- 
iarras  mis  ort,  agus  cha'n  eagal  leam  gu'm  bi  e  comasach 
do  dhuine  sam  bith  thusa  agus  Iain  a  chumail  bho  cheile. 
Faigh  doigh  air  fhaicinn  an  nochd  agus  an  gairtean  agad  ; 
cuir  car  dhe  m'a  chois  dheis,  agus  m'a  chois  chli,  agus 
da  char  mu  amhaich,  is  abair  ris  mar  so — 

"  Fhir  a  ghairtein  shrianaich 
Gur  cianail  mi  mur  bi  thu  agam 
Do  chàirdean  'ga  do  bhriagadh 
Cha'n  fhiach  mi  nach  'eil  mi  beartach." 

'Sann  mar  so  a  rinn  Main,  Fhuair  i  fàth  air  Iain  agus 
thug  i  mach  an  cuallach  gairtein  as  a  pòcaid.  "A  nis," 
ars'  ise.  "  Mur  'eil  e  coltach  gu'm  bi  sinn  cuideachd, 
fuiling  dhomh  an  gairtean  so  a  cheangal  umad  a  bhitheas 
mar  chuimhneachan  dhuit  ormsa."  Cheangal  Màiri  an 
gairtean  mar  a  dh'  iarr  a  màthair  orra,  ach  cha  d'thubhairt 
Iain  facal.  Chuir  briathran  Mhàiri  tosd  buileach  air  aig 
an  am.  'Nuair  a  ràinig  Màiri  dhachaidh  dh'  innis  i  facal 
air  an  fhacal  d'a  màthair.  "  O,  ro  mhath,  ro  mhath," 
ars  a  màthair.  "  Chi  esan  bruadar  an  nochd  nach  di- 
chuimhnich  e  fad  's  is  beò  air  thalamh  e." 

Cha'n  'eil  moran  air  aithris  ciod  e  an  seorsa  bruadair 
a  chunnaic  Iain  an  oidhche  ud,  ach  tha  e  fior  cho  luath 
'sa  thainig  a'  mhadainn  nach  robh  e  aig  fois  gus  am  fac  e 
Main.  "Aon  fhacal,"  ars  esan,  "  a  tha  mi  'g  iarraidh  ort  a 
fhreagairt."  "  Mach  leis,"  arsa  Mairi,  is  i  sealltainn  air 
Iain  'san  aghaidh  le  blàth  shùilean  flathail  gun  fhoill. 
Shin  Iain  mach  a  làmh.  "  Nis,"  ars'  esan.  "Am  fianuis 
Neimh  is  talaimh  cha  bhi  dealachadh  ann."  Shil  Mairi 
na  deoir  le  aoibhneas,  "  Is  sona  mi  nise,"  ars'  ise.  "  So 
uile  na  bha  uam — 

"  Ceangal  pòsaidh  air  mo  run 
Ged  nach  biodh  na  càirdean  toilicht'. 
Ceangal  pòsaidh  air  mo  run 
Gar  'm  biodh  iad  deonach." 


"Ach,"  ars  Iain, 

"  Fàgddh  mi  m'  athair  is  mo  mhàthair 
Mo  phiuthar  's  mo  bhràithrean  gu  leir, 
'S  theid  mi  chadal  le  Màiri 
Am  bothan  beag  àiridh  learn  fein." 

Bha'n  còrdadh  a  nis  deas  eatorra  ;  an  cridheachan  òga 
subhach  a'  brùchdadh  mach  gràidh  gun  cheilg,  guth  binn 
a  ruitheachd  troimh  an  cluasan  agus  troimh  an  àrd  labhradh 
a  dh'  ionnsuidh  nan  sùilean,  leis  an  robh  e  comasach  dhaibh 
amharc  air  a  cheile  le  ùr  ghàirdeachas  air  son  na  ceud  uair- 
each  'nam  beatha.  Dhealaich  iad  aig  an  am,  agus  cho  luath 
sa  ràinig  Màiri  a  màthair,  dh'  innis  i  dhi  mar  a  thachair 
eadar  i  fein  agus  Iain.  "  Sin  agad  a  nis,"  ars  ise,  "  toradh 
a'  ghairtein,  agus  mur  'eil  mis  air  mo  mhealladh  bidh 
tuilleadh  is  sin  'na  chois."  Cha  do  leig  Iain  dad  air  ri 
chàirdean  fein  mu'n  chùis,  ach  thòisich  e  air  ullachadh  a 
dheanamh  air  son  Main  a  phòsadh,  iadsan  a  bhi  toilichte 
no  diumbach.  Cha  robh  an  ùine  fada  gus  an  robh  am  bann 
gu  daingean  air  a  chur  air  Iain  agus  Main.  Rinn  iad 
cuirm  bheag  a  reir  an  comais,  ach  aon  duine  de  chàirdean 
Iain  cha  d'thainig  a  dh'  ionnsuidh  na  cùirme,  le  okas,  cha 
b'  ann  airson  ni  sam  bith  ach  a  chionn  i  bhi  bochd  gun 
fhearann  gun  fhonn. 

Beagan  làithean  an  deidh  Iain  agus  Mairi  a  bhi  pòsda, 
thàinig  gillean  'san  nabachd  'ga  iarraidh  air  son  a  dhol  a 
mach  a  dh'  iasgach,  Bha  a'  mhadainn  ciuin,  is  am  muir 
rèidh,  agus  dh'  aontaich  e  falbh  'nan  cuideachd.  'Sann 
mar  sin  a  bha,  ach  cha  robh  iad  fada  bho  thir  'nuair  a  shèid 
gaoth  bho'n  àird-a-deas  a  rinn  a'  chulaidh  bheag  a  sgiursadh 
air  falbh  gu  meadhon  a'  chuain,     Chaidh  am  baile  uil? 

air  ghluasad,  'sa  leithid  de  bhròn  cha  robh  riamh  ann ; 
Màiri  bhochd  air  toirt  thairis  a*  gùl  's  ag  èibheach,  agus 
muinntir  eile  'feuchainn  ri  co-fhurtachd  a  thoirt  dhi,  ach 
cha  robh  stà  ann.  Latha  'n  deidh  latha,  is  oidhche  'n 
dèidh  oidhche,  bha  Màiri  bhochd  a'  tuireadh. 

Nise,  bha'n  ùine  air  ruith  'san  call  deas,  agus  Màiri 
air  a  fàgail  'na  bantraich  òig  le  cridhe  briste.  Ann  am 
beagan  ùine,  thoisich  i  air  dol  a  mach  a  ruaradh  chriomagan 
a  bha  i  faotainn  bho  choimhearsnaich. 

Bha  i  aon  latha  a'  ruaradh  air  bruaich  a*  chladaich, 
's  i  'g  amharc  a  mach  air  a'  chuan  liath-ghorm,  nuair  a 
thàinig  Iain  air  a  h-aire  cho  mor  's  gun  leig  i  i  fèin  le  closd 
thun  na  talamhainn.  Shil  a  sùilean  sios  gu  deurach  goirt, 
's  gun  neach  ann  a  bheireadh  comhfhurtachd  dhi.  An  sin 
thuit  i  'na  suain  chadail  agus  chunnaic  i  bruadar  sòlasach — 
Iain  ri  tighinn  far  an  robh  i,  agus  fiamh  a'  ghàir  air  's  a' 
sealltainn  dhi  a'  ghairtein  agus  e  ag  ràdh  rithe,  "  Seall, 
sud  an  dubh,  agus  sud  an  dearg  sa'  mheadhon.  Faic  a 
rithisd,"  ars'  esan.  'S  an  uair  a  sheall  i  rithisd  air  a' 
ghairtean  bha  e  uile  gu  lèir  'na  or.  An  sin  dhùisg  Màiri, 
agus  dh'  fhalbh  i  dhachaidh  is  dh'  innis  i  d'a  màthair  mar 
a  chunnaic  i  'sa  bhruadar.  "  Mil  air  do  bhruadar,"  ars  a 
màthair, 

"  O,  mo  ghairtean  srianach 

A  dh'  fhigh  mo  mheuran  caola, 

Thig  e  fathast  ge  b'e  latha 

'S  bheir  e  rath  gu  cuideigin." 

Chaidh  bliadhna  is  bliadhna  seachad  agus  dichuimhne 
'tighinn  air  a'  chulaidh  bhig  is  air  na  daoine  bh'  innte — 
am  baile  gu  lèir  air  co-dhùnadh  gu'n  robh  iad  air  am  bàthadb 

'sa  chuan  mhòr,  gun  smuain  aca  gu'm  faodadh  iad  a  bhi 
air  an  togail  le  luing  à  meadhon  cuain  agus  an  cur  gu  tìr  an 
aiteigin  de'n  t-saoghal." 

Tha  e  coltach  gur  ann  mar  sin  chaidh  a  dheanamh, 
Chuireadh  iad  gu  tìr  sàbhailt  air  slios  Americ,  agus  ann  an 
sin  sgap  iad  bho  chèile  an  ceann  cosnaidh.  Cheangail 
Iain  e  fèin  ri  tuathanach  mòr,  ach  ged  a  bha  iad  a'  còrdadh 
gu  maith  ri  chèile,  bha  aon  ni  'san  t-sealladh  aig  Iain,  is  se 
sin — cuin  a  b'urrainn  e  dhol  dhachaidh  ?  Cha  robh  Màiri 
a'  dol  as  aire,  Ach  latha  de  na  làithean,  bha  Iain  am  muigh 
ri  treabhadh,  's  gu  dè  bhuail  an  gob  a'  chruinn  ach  cnap 
cruaidh.  Stad  na  daimh,  agus  dh'  fheuch  e  ciod  e  bh'  ann, 
agus  gu  dè  bh'  ann  an  sin  ach  bolg  de  chraicionn  mathain 
làn  òir  agus  airgid.  Gun  an  còrr  a  dheanamh,  ruith  e,  's 
dh'  innis  e  so  d'a  mhaighstir  agus  cho  luath  'sa  chunnaic 
esan  mar  a  bha,  dh'  iarr  e  air  Iain  na  daimh  a'  leigeadh  as. 
"  Tha'n  so  de  or  's  a  dh'  airgead,"  ars.  am  maighstir,  "  a 
ni  fortan  dhuinn  le  cheile."  Chaidh  na  daimh  a'  leigeadh 
fa  sgaoil,  agus  dh'  òrduicheadh  do  na  h-uile  seirbhiseach 
stad  de  obair.  Ghabh  bean  a'  mhaighstir  a  leithid  de 
iongantas  ciod  a  bha  ceàrr  mar  so,  ach  cha  do  dh'  innis 
iadsan  facal  aig  an  am. 

Air  an  oidhche  sin  fein,  chuir  Iain  agus  am  maighstir 
a'  cheist  ri  cheile  gu  de  a  nis  a  dheanadh  iad  "  Càit  as  an 
d'thàinig  thu,  Iain,"  ars  a  mhaighstir.  Sin  an  uair  a  dh' 
innis  Iain  facal  air  an  fhacal  mar  a  dh'  èirich  dha,  agus 
dh'  innis  e  mu'n  ghairtean  cuideachd  's  gu'n  ghleidh  e  fad 
na  h-ùine  e  mar  chuimhneachan  air  Màiri.  "A  nis,"  ars 
a  mhaighstir.  "  Se  so  an  ni  tha  'nam  bheachd  a  dheanamh. 
Reicidh  mi  an  t-àite  so,  agus  falbhaidh  mi  còmhla  ruitsa 
a  dh'  ionnsuidh  tir  mo  bhreith  is  m'àrach.    Rugadh  mise 

ri  taobh  Chluaidh  am  baile  Ghrianaig  agus  ann  an  sin  theid 
mi  air  m*  ais  agus  thusa  gu  do  thir  fein,  Eilean  Leodhais. 
Cho  luath  's  is  urrainn  duit,  thig  a  rithisd  gu  Grianaig  far 
am  bi  mise,  agus  cuiridh  sinn  suas  le  chèile  obair  phairt 
air  choir-èigin.  A  nis  am  bheil  thu  deònach  air  an  so  ?  " 
Flireagair  Iain  gu'n  robh. 

Cha  robh  iad  fada  faighinn  reic  air  an  àite,  agus  cha 
b'e  so  bu  bheag  ioghnaidh  le  bean  a'  mhaighstir,  ach  an 
uair  chaidh  innseadh  dhi  mar  a  bha,  's  gann  a  fhuair  i  air 
cumail  oirre  fein  le  gàirdeachas.  "  'Se  spùileadairean  a  dh' 
fholaich  an  t-òr  agus  cha  d'fhuair  iad  e  rithisd,  is  cha'n  'eil 
teagamh  gu'm  bheil  iad  an  diugh  beò,"  ars'  ise.  Cha  robh 
an  ùine  fad  a  nis  gus  an  robh  iad  uUamh  gu  turas  a'  chuain 
a  ghabhail,  agus  uidh  air  n  uidh  ràinig  iad  uisge  Chluaidh. 
Cha  do  rinn  Iain  mòran  stad  an  sin,  ach  a'  cheud  còmhail 
a  fhuair  e  ghabh  e  thuras  gu  Leodhas.  Mu'n  d'fhalbh  e, 
cheannaich  e  màileid,  agus  bha  e  mar  sin  an  riochd  cean- 
naiche-siubhail.  Cho  luath  'sa  ràinig  e  Steornabhaigh, 
ghabh  e  chas  agus  choisich  e  null  mointeach  Leodhais  le 
mhàileid  air  a  dhruim.  Nuair  a  ràinig  e  Barabhas  thaghail 
e  beagan  thaighean  ri  reic  spainnean  is  nithean  beaga 
mar  sin,  agus  mar  sin  air  aghaidh  sios  Siadar  agus  Bòragh 
Mòr.  Ach  cho  luath  'sa  ràinig  e  'm  faire  Ghabhsuinn, 
thàinig  smuaintean  air  aire,  agus  shuidh  e  air  mullach 
Tom-na-bà.  Sheall  e  direach  a  dh'  ionnsuidh  a'  chladaich, 
agus  an  sin  sheall  e  air  a'  ghairtean.  "  Ma  tha  Màiri  pòsd 
a  rithisd,"  ars'  esan,  "  tillidh  mi,  ach  mur  'eil  bidh  gach  ni 
ceart."  Ghabh  Iain  ball  direach  thun  a'  bhothan  bhig 
air  bruaich  a'  chladaich  le  mhàileid  air  a  dhruim.  Bha 
caochladh  mòr  air  Iain  a  nis.  Cha  robh  coltas  sam  bith 
aige  ris  mar  bha  e  an  latha  sheol  e  'sa  chuleiidh  bhig.     Sheas 


67 

e  tacan  aig  ceann  a'  bhothain  is  chual  e  còmhradh  àrd 
sgairteaJ  cridheach  a  stigh,  ach  coma,  ghluais  Iain  a  steach 
air  a  shocair.  Bha  creach  thall  is  creach  a  bhos  aig  a' 
mhuinntir  a  bha  stigh.  "  Ceannaiche  siubhail,"  ars  iadsan. 
"  Cha'n  'eil  fios  nach  'eil  spàinnean  aige  airson  na  bainnse," 
arsa  Main.  Bha  a'  bhanais  bheag  'ga  h-uUachadh  anns  a' 
bhothan  aig  a'  cheart  am.  "  O  tha,  spàinnean  gu  leòir," 
ars  Iain,  is  e  'fosgladh  suas  na  màileid  'nan  làthair.  Cha 
robh  e  togail  a  shùla  ach  tearc  ri  Màiri.  Bha  ise  ri  feuchainn 
nan  spàinnean  is  i  ann  an  cabhaig.  Ann  an  tiotadh, 
thàinig  am  fear  a  bha  Màiri  dol  a  phòsadh  a  steach.  "  Tha 
coigreach  agaibh,"  ars'  esan. 

"  O  tha,"  ars  Mairi  agus  na  boirionnaich  eile  bha  stigh, 
"  agus  tha  sinn  a  'dol  a  cheannach  spàinnean  fhleòdair." 
"  Seall !  Alasdair,  an  saol  thu  an  ceannaich  mi  dusan 
dhiubh  ?  "  arsa  Mairi. 

"  O  ceannaichidh  gu  dearbh,"  ars'  Alasdair,  is  e  tionn- 
dadh  ri  Iain,  agus  ag  innseadh  dha  gu'n  robh  e  fein  agus 
Mairi  a  'dol  a  phòsadh  aig  se  uairean  feasgar  an  nochd  agus 
gu'm  be  a  bheatha-san  a  bhi  làthair  aig  a'  bhanais  cuideachd. 
Thug  Iain  mòran  taing  dha  airson  so,  agus  thuirt  e  gu'm 
biodh  e  gle  thoillichte  fantuinn,  is  gu'n  cluihneadh  e  òran 
math  Gàidhlig  agus  gu'n  tugadh  e  fein  dhaibh  òran  cuid- 
eachd. Thaitean  so  ri  Alasdair  agus  Mairi  cho  mòr  's  nach 
leigeadh  iad  air  falbh  e.  Nuair  a  chunnaic  Iain  so,  'sann 
a  dh'  fhosgail  e  a  mhaileid,  agus  thug  e  dhaibh  blaigh  de 
na  h-uile  dad  a  bh'ann  airson  cho  coibhneil  'sa  thachair 
iad  ris. 

"  Cha'n  'eil  fios  nach  'eil  an  t-acras  air  an  duine  choir," 
arsa  Mairi, 

"  Ma  tha,"  ars'  Alasdair,  "  nach  'eil  sinn  uile  a'  dol  a 
shuidhe  aig  a'  bhòrd  mu'm  falbh  sinn  thun  a'  mhinistear, 
agus  suidhidh  esan  maille  rinn." 

"  O,  ro  mhath,"  arsa  na  maighdeanan  a  bha  stigh. 
"  Cha  bhi  sinne  fada  cur  a'  bhùird  air  dòigh." 

Ann  an  tiotadh,  chaidh  iarraidh  orra  suidhe  suas. 
"  Thig  an  so  a  charaid,"  ars  Alasdair  ri  Iain,  "  agus  suidh 
aig  ceann  a  bhùird."  Bha  Iain  a'  cumail  a  chinn  crom  le 
uamhas,  a'  beachd-smuaineachadh  ciod  e  air  an  talamh  a 
dheanadh  e,  Cho  luath  'sa  shuidh  iad  uile  sios,  rug  Alasdair 
air  a'  bhotul  agus  a'  cheud  adharc  a  lion  e  thug  e  do  Iain  i. 
"  So,  a  charaid,"  ars  esan.  "  01  uile  i,  agus  òl  air  ar 
slàinte  gu  lèir."  Dh'  eirich  Iain  'na  sheasamh,  is  thuirt  e 
gu'n  robh  e  toilicht  a  bhi  làthair  aig  an  am  so.  "Agus," 
ars'  esan,  "  tha  mi  'n  dochas  gu'm  fulaing  sibh  dhomh  rann 
òrain  a  sheinn." 

"  Mach  leis  !    Mach  leis  !  "  ars'  a'  chuideachd  uile. 

"  O."  ars'  Iain, 

Fhir  a  ghairtein  shrianaich 

Gur  cianail  mi  mur  bi  thu  agam  ; 

Do  chàirdean  'ga  do  bhriagadh 

Cha'n  fhiach  mi  nach  'eil  mi  beartach." 

"Air  bhur  slàinte  gu  lèir,"  ars'  esan  a  rithisd,  agus 
shuidh  e  sios. 

"  C'ait  an  cual  thu  an  rann  ud  ?  "  arsa  Màiri. 

"  Chuala,"  ars'  Iain.  "  'nam  shuidhe  air  an  leacaig 
'tha  fo  chreagan  Cro  Naomh.  Dh'  eirich  Màiri  'na  seasamh 
agus  dh'  eibh  i,  "  Mise  !  mise  !  "  is  thuit  i  seachad  ann  an 
peul,  ach  cha  robh  e  fada.    Rug  Iain  orra  agus  cbuir  e  i 

na  suidhe  a  rithisd,  is  thuirt  e,  "So  do  ghairtean  air  ais, 
a  Mhàiri." 

Cha  b'urrainn  Màiri  gluasad  no  smid  a  ràdh  gus  mu 
dheireadh  rug  i  air  a'  ghairtean  'na  làimh. 

"  O,"  ars'  ise,  "  mo  ghairtean  srianach 
A  dh'  fhigh  mo  mhàthair  ghaolach. 
Thig  e  fhathast  ge  be  latha 
'S  bheir  e  rath  gu  cuideigin." 

Cha  robh  neach  an  làthair  nach  do  thuig  a*  chùis.     "  Tha 
mise  toileach  ur  fàgail,"  ars'  Alasdair.    "  'S  math  dhomhsa 
an  t-àm  'san  d'thàinig  thu." 
"  O,"  arsa  Màiri, 

"  Thug  mi  gràdh  do  dh'  Iain 
'S  thug  mi  gaol  do  dh'  Iain 
'Sa  nis  bho'n  thàinig  Iain 
'Se  Iain  run  mo  chridh  ! "  - 

Dh*  fheòraich  Iain  an  robh  athair  'sa  mhàthair  agus  a 
chuideachd  gu  lèir  beò.     "  Tha  iad  uile  beò,"  arsa  Màiri. 

"  Cuiridh  sinn  fios  orra  ma  ta/*  ars'  Iain. 

"  Theid  mis  agus  innsidh  mi  dhaibh,"  ars  Alasdair. 

Cha  b'fhada  gus  an  robh  uile  chàirdean  Iain  an  làthair 
anns  a'  bhothan  bheag,  agus  bha  banais  an  sin  da  rireadh, 
oidhche  nach  robh  a  leithid  a  riamh  ann. 

"A  nis,"  ars'  Iain,  "  tha  mi  falbh  am  màireach  as  an 
àite  so,  ach  gabhaibh  uamsa  tiodhlac  airson  cuideachadh 
leibh  aig  an  am."  Dh'  fhosgail  e  an  sporan,  's  thug  e  'n 
cheud  Ian  laimhe  do  Alasdair.  "  So  dhuitsa  airson  do 
dhragh,"  ars'  .Iain,  "  agus,  a  rithisd  airson  thu  bhi  cho 
coibhneil  ri  Màifi." 

Thug  e  rud  as  an  sporan  do  gach  neach  a  bha  làthair, 
ach  thug  e  d'a  athair  a  chuid  bu  mhotha  dhiubh  uile. 

Ann  an  la  no  dhà  leig  Iain  agus  Màiri  slàn  leis  na  càir- 
dean  'sa  mhadainn,  agus  dh'  fhalbh  iad  gu  ruige  Grianaig. 
Cheannaich  e  fèin  'sa  mhaighstir  tigh  mòr  agus  chuir  iad 
air  aghairt  obair  togail  shoithichean  agus  thugadh  "An 
Gairtean  "  mar  ainm  air  a'  cheud  soitheach  a  thog  iad. 

Faodaidh  mi  a  ràdh,  cuideachd,  gu'm  bheil  an  sliochd 
aca  saoibhir  ann  an  Grianaig  gus  an  latha  'n  diugh. 


<^^ 


^Sli5Z^ 

BODACH   A'   MHUILINN. 

(Arnol  Mill,  Lewis). 


Fagasg  air  baile  beag  air  taobh  an  iar  Eilein  Leodhais 
bha  gleann*  caol  domhuinn  a'  ruith  na  h-uile  latha  sa' 
bhliadhna.  Bha  muileann  beag  air  an  ghleann  so  bho 
chian  nan  cian  agus  tha  e  air  a  chumail  suas  gus  an  latha  'n 
diugh  leis  na  luchd  aiteachaidh.  Bha  eachdraidh  uamhas- 
ach  an  cois  a  'mhuUinn  so  air  chor  agus  nach  robh  duine 
'sa  bhaile  a  rachadh  a  bhleith  grain  air  an  oidhche  ann  le 
eagal  a'  bhodaich. 

Bha  cuid  'ga  fhaicinn  'na  each  mor  geal  agus  cuid  eile 
'na  chù  mor  dubh,  ach  se  so  a  rinn  an  sgeul  cho  buileach 
uamhasach. 

Gu  de  a  thachair  aig  aon  am  ach  gu'n  deach  fear  de 
mhuinntir  a'  bhaile  le  gran  do'n  mhuileann  rud-eiginn 
anmoch  agus  thug  e  leis  brogach  beag  leis  fein  air  son  cuid- 
eachd  a  chumail  ris  re  na  h-oidhche.  Goirid  an  deidh  daibh 
an  gran  fhaicinn  air  dòigh  agus  am  muileann  ag  obair 
thubhairt  athair  ris  a'  bhrogach  fuireach  a  stigh  gus  an 
tigeadh  esan  le  mòine  a  dheanadh  teine  gasd'  blàth  dhaibh 
fad'  na  h-oidhche,  agus  mar  sin  dh'  fhalbh  e  dh'  iarraidh 
na  mòine  agus  dh'fhan  am  brogach  'sa'  mhuileann.  Ach 
coma,  'nuair  a  thainig  athair  cha  robh  lorg  air  a'  bhro- 
gach, is  thoisich  e  ri  eibheach  A  Chaluim  !  A  Chaluim  !  ach 

•Sruthan  no  allt. 

cha  robh  Calum  'ga  fhreagairt  thall  no  bhos.  Dh'  fhalbh 
an  duine  dhachaidh  's  thug  e  fios  do'n  bhaile  mar  thachair, 
ach  an  deidh  na  h-uile  rannsachadh  cha  d'  fhuaradh  Calum. 
Chaidh  so,  ma  ta,  a  chàireadh  am  ploc  an  t-slinnein  air  bodach 
a' mhiulinn  agus  'na  dheidh  sin  cha  rachadh  duine  idirdo'n 
mhuileann  air  latha  no  oidhche  le  eagal  a'  bhodaich. 

Beagan  ùine  an  deidh  an  ni  so  tachairt  dh'  fhalbh  duine 
a  mhuinntir  a'  bhaile  air  imrich  gu  ruige  America  agus 
thainig  fear  a  ceann  shuas  na  dùthcha  'na  àite  do'n  chroit. 
'Se  Eoghan  Mor  Breabadair  a  b'ainm  da  ;  duine  làidir 
treun,  gun  sgoil,  gun  eolas,  ach  bha  e  'na  bhreabadair 
maith.  Bhitheadh  Eoghan  gu  trie  a'  cluinntinn  mu  bhodach 
a'  mhuilinn  ach  'sann  a  dheanadh  e  a  leoir  fochaid  air 
daoine  air  son  a  bhi  creidsinn  ni  cho  faoin. 

Ach  gu  de  a  bh'ann  am  beagan  ùine  ach  gu'm  facas 
Eoghan  a'  falbh  do'n  mhuileann  aig  am  dol  thige  nan  trà 
le  poca  grain  air  a  mhuin  agus  fad  teine  aige  air  coran  'na 
laimh  is  ultach  moine  aige  'na  uchd  air  son  an  oidhche 
chur  seachad  'sa  mhuileann.  'Nuair  a  chualas  so,  rinn 
dithis  ghillean  tapaidh  cuim  air  son  eagal  mor  a  chur  air 
Eoghan.  Dhubh  iad  an  aodainn  le  gual  na  prais  agus 
chuir  iad  orra  aodach  robach  's  chuir  iad  iad-fein  cho  maith 
sa  b'urrainn  dhoibh  a  mach  a  cruth  nan  daoine  uile  gu  lèir. 
Dh'  fhalbh  iad  air  an  turas  'nuair  a  bha  e  mu  mheadhon 
oidhche  agus  'nuair  a  ràinig  iad  am  muileann  sheall  fear 
dhiubh  a  steach  air  an  fharlas  gus  am  faicheadh  e  ciod  e 
bha  Eoghan  a'  deanamh.  Bha  Eoghan  'na  shuidhe  ris 
an  teine  ;  an  adharc  shnaoisean  aige  'san  dara  laimh  agus 
it  'san  laimh  eile.  Bha  am  muileann  a'  bleith  gu  sùrdail 
agus  Eoghan  gun  eagal,  gun  fhiamh  roimh  bhodach  no 


73 

roimh  chaillich.  Ach  dh'fhalbh  fear  de  na  gillean  gu 
socrach  thun  an  doruis  's  chuir  e  a  cheann  a  steach  eadar 
a'  chòmhla  agus  an  ursann  agus  sheall  e  null  air  Eoghan 
an  clàr  an  aodainn.  Ma  sheall,  sheall  Eoghan  air.  Cha 
robh  an  dara  fear  ag  radh  facail  ris  an  fhear  eile  gus  mu 
dheireadh  thubhairt  Eoghan,  "  Nach  tig  thu  steach." 
"  Cha  bhi  mise  dol  a  steach  do  dh'  àite  sam  bith,"  ars  ' 
am  fear  a  bha  muigh.  "  C'ait  eile  am  bi  thu  fuireach," 
arsa  Eoghan.  Bithidh  mi  fuireach  's  na  cnuic  ud  thall," 
ars'  cim  fear  eile.  "Agus  ciod  e  bha  'gad  chumail  beo  an 
sin  ?  "  arsa  Eoghan.  "0,"  arsa  am  fear  eile,  "  cha  bhuin 
mise  do'n  t-saoghal  so  idir."  Ciod  e  an  t-àit  as  an  d' 
thainig  thu  ma  ta  a  laochain  ?  arsa  Eoghan. 

"  Thainig  mi  bho  shios  agus  thainig  mi  bho  shuas,  agus 
tha  cumhachd  agam  mi  fein  a  nochdadh  ann  an  iomadh 
seorsa  cruth  "  arsa  am  fear  eile.  "  Gu  de  an  t-ainm  a  th' 
ort  ?  "  arsa  Eoghan,  "  'Se  Satan  is  ainm  dhomh,"  arsa 
esan.  Air  m'  onair  cha'n  eil  thu  mi-choltach  ris.  'S  fhada 
bho  chuala  mi  mu  d'dlieighinn  ach  gu  de  a  mhic  na  mallachd 
a  tha  thu  ag  iarraidh  an  so  ?  "  arsa  Eoghan.  "  Tha  mi  'g 
iarraidh  biadh  "  ars'  esan.  "  Cha'n  eil  biadh  an  so  mur 
ith  thu  min  thioram,"  arsa  Eoghan.  "  Cha'n  eil  gle  fhada 
bho  fhuair  mi  brogach  beag  'sa'  mhuileann  so  roimh," 
ars'  am  fear  eile.  "  Gu  de  rinn  thu  ris  ?  "  arsa  Eoghan. 
"  O,  dh'  ith  mi  e  "  ars'  esan.  "  A  bheist !  sann  agad 
a  tha  an  droch  ceaird,"  arsa  Eoghan  'se  togail  cloiche  moire 
a  bha  an  taic  ris  a'  phoca  ghràin  's  'ga  sadadh  a  mach  air 
an  fhear  a  bha  'san  dorus,  "  Bheir  mis'  ort.  Co  air  bith 
a  dh'  itheas  tu  cha'n  ith  thu  mise  co  dhiubh." 

Thug  am  fear  a  bha  'san  dorus  na  buinn  agus  bha  sin 
feumail  dha.     Thoisich  Eoghan  ri  tional  na  mine,  urad  'sa 

bha  air  a  bleith,  agus  an  corr  nach  robh  dh'  fhàg  Eoghan 
an  sid  e. 

Faodar  a  thuigsinn  nach  robh  e  fada  deanamh  an  tighe 
dhe  agus  a  riamh  gu  ruige  latha  a  bhàis  cha  do  sheas 
Eoghan  'sa  mhuileann  tuilleadh.  Chreid  e  mar  a  bha 
muinntir  eile  a'  bhaile  a'  creidsinn  gur  e  bodach  a'  mhuilinn 
a  dh'ith  Calum  Beag. 


BALAIGH    NA   CALLUINN 

(Sgeulachd  air  son  NA  Cloinne). 


"  'S  FHADA  learn  gu  'm  bi  e  ceithir  uairean,"  arsa  Dòmhnull 
Beag,  's  e  toirt  sùil  air  an  uaireadair  bha  air  tallan  an 
tigh  sgoile  anns  an  robh  e  gu  mi-fhortanach,  mar  a  shaoil 
esan,  air  a  chuibhreachadh. 

"An  donas  air  a'  ghleoc  ud,"  fhreagair  Iain  Ruadh, 
"  cha  chreid  sinne  nach  eil  i  dol  mòran  na  's  slaodaich  an 
diugh  na  's  àbhaist  dha,  ach  coma  co-dhiùbh  cha  chreid 
mi  nach  fhaigh  sinn  oidhche  mhath  agus — abair — "  Ploy." 

Mu  dheireadh  thall,  bhuail  an  clag  agus  fhuair  na 
gillean  an  saorsa.  Cha  robh  tuathtaich  sam  bith  nach 
aithnicheadh  gu'n  robh  rud  àraidh  air  chcir-eigin  fo  'n 
sgeith  aca,  oir  cha  do  leum  fiadh  riamh  cho  aighearach 
ris  na  broganaich  chruaidh  ud  nuair  fhuair  iad  an  casan  leo. 

B'e  sud  "Oidhche  Challuinn,  '  agus  bha  na  balaich 
dol  a  chumail  suas  an  t-seana  chleachdaidh  mar  a  chunnaic 
iad  bho  b'  aithne  dhoibh  rud  coir  sam  bith.  Bha  iad  gu 
dicheallach  a'  cruinneachadh,  agus  gu  cùramach  a'  gleidh- 
eadh  gach  sgillinn  a  choisinn  iad  gu  cruaidh  troimh  'n 
fhoghar  a'  càireadh  lion  no  biadhadh  dhubhan. 

Bha  h-uile  fear  ann  an  dòchas  gu'm  biodh  tasdan 
co-dhiùbh  aige  air  a  chruinneachadh  mu  'n  tigeadh  an 
t-àm,  agus  an  sgillinn  mar  gheabheadh  e  bha  ì  air  a  càireadh 
gu  sàbhailt  ann  am  pòca  Iain  Ruaidh — ionmhasair  an 
aobhair. 

Bu  nòs  le  balaich  gach  baile  iad  fhèin  a  roinn  'nam 
buidheannan  agus  bha  bòidean  teann  air  an  cur  air  gach 
fear  nach  fhaigheadh  neach  sam  bith  a  mach  an  lideadh 
bu  lugha  mu  na  gnothaichean  diomhair  a  bhatar  ag  ullach- 
adh  air  son  na  Calluinn,  oir  bha  e  air  a  chunntadh  mar 
thàmailt  mhòir  gu  'm  f  aigheadh  an  dara  buidheann  a  mach, 
c'àit'  an  robh  buidheann  eile  a'  cumail  na  Calluinn,  c6 
bha  gu  riaghladh,  de  na  bha  aca  dh'  airgiod,  no  de  cheann- 
aich  iad. 

A  nis,  ged  bha  iad  uile  cho  cùiseach  agus  cho  eud- 
mhor  mu  na  gnothaichean  anns  a'  chomunn,  cha  robh 
bheag  sam  bith  de  dhroch  cridhe  no  de  ghamhlas  aca 
do  chàch  a  chèile  ;  's  ann  a  bha  iad  anabarrach  càirdeil 
agus  fialaidh,  a'  deanamh  an  uile  dhicheill  air  cuid  de'n 
chuirm  a  thabhairt  do  bhalach  sam  bith  ged  nach  deach 
aige  air  an  t-suim  òrduichte  a  chur  cruinn. 

Aig  an  am  air  a  bheil  mi  seanachas,  thàinig  balach 
beag  a  baile  eile  a  dh'  fhuireach  còmhla  rì  piuthar-athar 
anns  a'  bhaile  againn.  Thòisich  e  ri  dol  do  'n  sgoil  agus 
ann  an  ùine  ghoirid  bha  e  margu  'm  biodh  e  anns  an  sgoil 
bho  'n  rugadh  e.  Rinn  se  e  fhein  aig  an  tigh  ann  an  tiotan. 
Bha  Murchadh  coir  anabarrach  dorcha,  anns  a'  chraicionn 
agus  anns  an  fhalt,  agus  thug  a'  chlann-nighean  "  Mur- 
chadh Dubh  "  mar  ainm  air.     Ach,   ma  bha  Murchadh 


dubh  anns  an  fhalt,  bha  e  da  rireadh  dubh  agus  dorcha 
anns  an  inntinn,  agus  cha  robh  coltas  sam  bith  gu  'm 
faigheadh  esaii  cruinn  de  dh'  airgiod  na  bheireadh  a  steach 
e  do  aon  de  bhuidheannan  na  Calluinn. 

Thachair  Iain  Ruadh  ris  la  bha  sud — is  ann  aig  Iain 
a  bha  'm  poca  cuimhnich. 

"  Dè'n  t-urras  a  th'agad  a  nis,  Mhurchaidh  ?  "•  arsa 
esan. 

"  Cha'n  eil  ach  tri  sgillinnean,"  arsa  Murchadh. 

"Agus  mi-shealbh  ort.  Car  son  nach  eil  thu  seall- 
tainn  beò.  Ged  bhiodh  agam  ri  mo  sheana-mhathair  a 
chreic,  gheabhainn  airgiod  na  Calluinn." 

"  Cum  thusa  ort,  a  bhalaich,  tha  mi  dol  a  chreic  feadaig 
ri  Iain  Thomais  am  màireach,  's  tha  mi  dol  chun  a  '  Chnuic  ' 
Di-luain,  agus  cha  chreid  mi  nach  bi  gu  leòir  agam  mu'n 
tig  Di-h-aoine." 

"  Mur  bi,"  arsa  fear  a'  phoc,  "  's  e  cuid  na  bà  maola 
bhitheas  agadsa  de  'n  Challuinn,"  's  e  tionndadh  air  falbh. 

Tha  e  coltach  nach  d'  fhuair  Murchadh  Dubh  mòran 
prìs  air  an  fheadaig,  agus  nach  d'thug  piuthar  a  mhàthar 
dlia  mòran  air  son  a  thurais  chun  a'  Chnuic,  oir,  nuair 
thàinig  Di-h~aoine  bha  e  fhathast  air  tri  sgillinnean. 

Ach  bha  na  balaich  teo-chridheach,  agus  cha  robh 
iad  air  son  gu'm  biodh  e  air  fhàgail  a  mach,  gu  h-àraidh 
a  chionn  's  gur  e  coigreach  a  bh'  ann  gun  fhios  nach  cuireadh 
e  ainm  a'  bhaile  "  fad  is  farsuing." 

Nuair  a  sgaoil  an  sgoil,  mata,  an  latha  bha  so,  chruinn- 
ich  na  balaich  aig  cùl  cruach-mhòna  air  son  cùis  Mhur- 
chaidh a  chur  an  dara  taobh. 

"  Tha  mise  deònach  gu'n  leig  sibh  ann  e,"  arsa  Iain 
Ruadh,  "  ma  bheir  e  dhòmhsa  a  thri  sgillinnean." 

"An  e  sin  urras  a  th'  aige  ?  "  arsa  fear  thall  's  a  bhos. 

"  'S  e,"  arsa  Iain,  "  duine  gun  pluck  !  ach  mur  a  seall 
e  beò  an  ath  thuras,  cha  chuir  e  ghob  an  so." 

"  Coma  co-dhiùbh,  fheara !  "  arsa  Coinneach  Iain, 
— balach  ciuin,  glic,  a  bha  riaghladh  chàich — "  leigidh  sinn 
ann  e  am  bliadhna  mar  tha  e." 

Cha  robh  tuilleadh  dàil  anns  a'  chùis.  Chaidh  eigh- 
each  air  Murchadh. 

"  Thoir  dhòmhsa  do  chuid  airgid,"  arsa  Iain  Ruadh, 
"  agus  gheabh  thu  còmhla  ruinne." 

"  Bheir,  a  bhalaich,  agus  ciad  taing." 

"  Nis,"  arsa  Iain,  "  feumaidh  tu  do  mhionnan  a'  thoirt 
dhuinne,  air  a'  BhiobuU  nach  innis  thu  do  dhuine  beò  dad 
a  chi  no  chluinneas  thu,  no  dad  a  ni  sinne  gu  madainn." 

"  Mo  mhionnan  air  a'  Bhiobull  's  air  '  Leabhar  Dearg 
No.  3  '  (leabhar  nach  b'urrainn  da  ionnsachadh  air  chor 
air  bith)  nach  innis  mi  càil  a  chi  no  chluinneas  mi.  Faodaidh 
sibh  bhi  cinnteach  as  a  sin." 

"  Ceart  gu  leòir  !    coinnich  sinne  aig  seachd  uairean." 

Dh*  fhalbh  na  fir,  's  le  ceumannan  siubhlach,  suigear- 
tach  a'  ruith  mar  fiadh-bheathaichean,  chaidh  iad  as  an 
t-sealladh  gach  aon  gu  àite  fhèin  a  dh'  uUachadh  air  son 
cuirm  na  h-oidhche. 

Cha'n  eil  duine  chunnaic  an  seana  chleachdadh  so  'ga 
chumail  suas  nach  cuimhnich  gu  math,  agus  nach  tuig 
gle  mhath  cuideachd  de  bha  na  balaich  dol  a  dheanamh  a' 
chiad  chuid  de'n  oidhche.      Cha  robh  tigh  anns  a'  bhaile 

nach  taghladh  gach  "  Buidheann  Calluinn."  Bha  poca 
deiseil  air  son  arain,  im  no  rud  tlachdmhor  blasda  sam  bith 
a  bheireadh  bean-an-tighe  seachad,  's  bha  i  cinnteach  rud- 
eigin  a  bhi  aice  deiseil.  Bha  "  duan  na  Calluinn  "  air  a 
ghabhail  le  fear  de  na  balaich  mu'n  tigeadh  iad  a  steach. 
An  dèidh  sin  bha  "  Fear  a'  Chraicinn  "  a'  cur  tri  chuairtean 
mu'n  teine  agus  cothrom  aig  duine  sam  bith  gabhail  dha 
mu'n  druim  le  maidean,  le  stocainn  Ian  chaoran,  no  le  rud 
sam  bith  bu  deiseil  no  bu  fhreagarraiche.  Sud  an  gille 
coir  a  bha  pàigheadh  daor  air  a*  "  Bhonnach  Calluinn." 

Ach,  tha  mi  air  son  dol  air  aghaidh  le  mo  sheanachas 
agus  tighinn  gu  mo  charaid  Murchadh. 

Bha  bean  Ruairidh  Mhòir  gu  math  trang  fad  an  latha 
'g  ullachadh  an  t-sabhuill  air  son  nam  balach.  Sguaib  i 
gu  math  e  ;  chuir  i  being  air  gach  taobh  dhe,  agus  dh'  fhad 
i  teine  ann  am  meadhon  an  lair.  Thàinig  na  balaich  le 
luchd  mu  naoi  uairean.  Cha'n  fhaiceadh  duine,  ach 
sùil  glè  eòlach,  aon  bhoillsgeadh  soluis  as  an  t-sabhull,  oir 
bha  gach  uinneag  agus  toll  air  an  còmhdach  le  sgrathan 
agus  aodach. 

Shuidh  na  gillean  mu  'n  teine.  Chaidh  prais  a'  chroch- 
adh  air  an  t-slabhraidh,  agus  bha  coltas  gu'n  robh  oidhche 
mhòr  gu  bhi  ann  an  sabhull  Ruairidh. 

"  De  th*  agad  anns  a'  phrais,  a  bhean  Ruairidh  ?  " 
arsa  Murchadh  Dubh. 

"  Ubhal-a'-bhigis,"  arsa  a'  chailleach. 

"  De  seòrsa  rud  tha  sin  ?  "  arsa  Murchadh. 

"  Bleagard  cha'n  fhaigh  a  mach,  's  duine  uasal  cha'n 
flioighnich,"  fhreagair  Iain  Ruadh. 

"  Bi  'nad  thàmh,  a  Mhurchaidh,  agus  na  bi  cur  ceistean 
mi-mhodhail  air  bean-an-tighe,  ach  innis  dhuinn  ciamar  a 
bhitheadh  iad  a'  deanamh  Oidhche  Challuinn  anns  a' 
bhaile  agaibh  fhein." 

Sud  direach  rud  a  bha  Murchadh  ag  iarraidh  cothrom 
bruidhinn  air  's  cha'n  iarradh  e  'n  còrr.  Thòisich  Mur- 
chadh air  a  sheanachas,  agus  's  ann  an  sin  bha  na  sgeulach- 
dan  mu  ghniomharan  cho  calma,  smiorail  agus  cho  mior- 
bhuileach  's  a  chuala  tu  riamh  air  an  leughadh  as  na 
Sgeidachdan  Aràbach.  Bha  na  balaich  air  an  lionadh  le 
iongantas ;  dh'  eisd  iad,  's  a  h-uile  fear  le  bheul  cho  fos- 
gailte  's  gu  'n  cuireadh  tu  buntata  sios  'na  amhaich  gus, 
mu  dheireadh — 

"  Eisd  !  Eisd  !  an  cuala  tu  sud  ?  "  arsa  Iain  Ruadh, 
an  aon  duine  bha  deanamh  da  obair  còmhla.  Bha  e  'g 
eisdeachd  ri  Murchadh,  ach  aig  a'  cheart  am  a'  faire  gun 
fhios  nach  robh  duine  sam  bith  a'  feall-fholach  orra  troimh 
tholl  ann  am  balla,  no  nuas  troimh  an  toll  bha  am  mullach 
an  t-sabhuill, 

"  Dè  dh'  fhairich  thu  ?  "  arsa  fear  shios  is  shuas. 

"  Tha  mi  mionnaichte  gu'm  bheil  cuid-eigin  a'  falbh 
am  muigh  air  an  tota." 

"  Ma  tha,  's  i  do  shean-mhathair  aig  am  bheil  a'  bhuid- 
seachd,"  arsa  Cailean — ^fear  beag  luideach  bha  uamhasach 
diombach  gu'n  deach  dragh  a  chur  air  sgeulachdan  Mhur- 
chaidh. 

"  Buidseachd  ann  no  as,"  fhreagair  Iain,  "  tha  mi 
cinnteach  gu'm  bheil  rudeigin  a'  falbh  mu'n  cuairt  air 
an  t-sabhuU,  ach  '  Mac-an-Fhir  Ud  '  ma  gheabh  mise  aon 

bhuile  de'n  chuaille  so  air,"  's  e  breth  air  slachdan  biintàta 
agus  a'  deanamh  air  an  dorus — "  Cha  bhi  casan  air  no  ceann 
nach  bi  cho  pronn  ris  an  smùr,"  Cha  deach  smid  a  ràdh 
gus  na  thill  Iain. 

"  Co  bh'ann,  Iain  ?  " 

"  Cha'n  fhaca  mi  duine." 

"  Cha'n  fhaca  's  cha'n  fhaic  "  arsa  Cailean,  "  tha  thu 
cho  Ian  de  na  nerves  ri  do  shean-mhathair." 

"  Dh'   fhaodadh  giir  e   taibhse  chunnaic  thu,   Iain, 
arsa  Murchadh  Dubh. 

"  'S  ann  a  tha  'n  taibhse  ann  do  shean-mhathair," 
fhreagair  Iain  le  sgraing,  nuair  a  chunnaic  e  gu'n  robh  iad 
an  geall  air  fanaid  a  dheanamh  air  ;  "  ach  cha  chreid  mi 
fhathast  nach  eil  droch  rud  a'  cuachail  mu'n  t-sabhuU." 

Bha  Iain  ceart.  Bha  ceathrar  bhalach — feadhainn  an 
deidh  fas  gu  math  mòr,  agus  nach  robh  cumail  na  Calluinn 
iad  fhein — am  muigh  fad  na  h-oidhche  a  dh'  aon  bhagh 
air  son  faighinn  a  mach  c'àit'  an  robh  gach  buidheann  a' 
cumail  na  Calluinn. 

A  dh'  aindeoin  dicheill  nam  balach  ri  dubhadh  nan 
uinneagan  's  nan  toll,  fhuaireadh  am  mach  an  sabhull. 
Gu  mi  fhortanach  bha  uinneag  mhòr  ann  an  ceann  an  t- 
sabhuill  air  a  dùnadh  le  bòrd  bho  'n  taobh  muigh,  agus 
bha  i  cho  àrd  's  nach  ruigeadh  na  balaich  bheaga  oirre, 
agus  air  an  aobhar  sin  shaoil  iad  gu'n  robh  i  sàbhailt  gu 
leòir  ;  ach  dhi-chuimhnich  iad  gu'n  robh  casan  fada  air 
gillean  eile  a'  bhaile. 

Fhuair  na  gillean  lorg  air  an  uinneig  so,  agus  's  e  an 
sgriobadh  bha  orra  'ga  fosgladh  a  chuir  dragh  air  Iain 

Ruadh  nuair  a  chaidh  e  mach  leis  an  t-slachdan,  Dh' 
fholuich  iad  iad-fhein  nuair  bha  Iain  am  muigh  air  an  lorg 
agus  thill  iad  an  sin  chun  na  h-uinneig. 

Chitheadh  iad  gach  ni  bha  dol  air  aghart,  agus  chluinn- 
eadh  iad  gach  focal  a  theireadh  na  balaich. 

Bha  Murchadh  a'  bruidhinn  gun  sgur  ;  ach  bha  each 
a'  fas  ocrach  agus  bha  'n  aire  a'  tionndadh  air  a'  phrais 
agus  gnothaichean  eile  comh-cheangailte  ris  a'  bhiadh. 
Bha  iad  uile  fas  mi-fhoighidneach  nach  robh  a'  chailleach 
a'  cur  sgoinn  oirre. 

"  Tosd  nis,  a  Mhurchaidh,  tha  mi  sgith  de  d'  chla- 
badaich  bho  thàinig  an  oidhche,"  arsa  fear. 

"  Dais  ort !  "  arsa  fear  eile,  "  c'ar  son  a  tha  thu  cur  na 
luathadh  d'an  phrais  ?  " 

"  Thoir  mach  na  h-ùbhlan,  a  Choinnich,"  arsa  fear 
thall  's  a  bhos,  ris  a'  cheannard. 

Bha  na  gillean  aig  an  uinneig  a'  cluinntinn  a  h-uile 
càil  de  so,  agus  mòran  a  bharrachd  air.  Agus  bha  iad  a' 
deanamh  suas  'nan  inntinn  rud-eigin  a  dheanamh  air  son 
eagal  a  chur  air  na  balaich  bheaga. 

So  mar  rinn  iad.  Bha  Ion  mòr  ri  taobh  an  t-sabhuill, 
agus  mòran  thunnagan  a'  snamh  air.  Rug  iad  air  tè  mhòir 
ghil,  agus  cheangail  iad  sreang  m'a  gob  air  son  a  cumail 
sàmhach,  agus  dh'  fhalbh  iad  leatha  chun  na  h-uinneig. 

Am  measg  na  h-ùpraid  bha  stigh,  bha  aon  duine  bha 
uamhcisach  mi-chomhfhurtail.  B'e  sin  Iain  Ruadh.  Bha 
e  cinnteach  gu'n  robh  rudeigin  mi-chneasda  timchioU  an 
tighe ;  ach  cha  'n  abradh  e  smid,  oir  bha  fhios  aige  gu'n 
de^nadh  each  amadan  deth.       Bha  na  gillean  am  muigh 

aig  an  uinneig  a'  feitheamh  an  fhàth.  Nuair  bha  gach 
duine  'na  shuidhe  mu'n  teine — sàmhach  air  son  mionaid 
no  dhà — thug  na  gillean  an  t-sreang  bharr  gob  na  tunnaige, 
agus  le  ran  uamhasach  neò-thalmhaidh  phlac  i  sios  os  cionn 
na  praise  's  na  luathadh. 

"  Mort  !  Mort !  Mo  Chreach  !  Satan  !  "  arsa  fear 
thall  's  a  bhos.      Chaidh  an  ceòl  air  feadh  na  fidhle. 

"An  e  bnidseachd  tha  sud,  a  Mhurchaidh  Dhuibh  ?  " 
arsa  Iain  Ruadh,  's  cha  robh  an  ath  shealladh  aca  air 
mach  an  dorus  as  deidh  na  muinntir  bha  feall-fholach  air 
an  t-sabhuU. 

Bu  diomhainn  obair  dha.  Thug  na  fir  am  fireach  orra 
ann  am  prioba  na  sùla,  's  cha'n  fhacas  tuilleadh  iad,  agus 
thill  Iain  a  steach  agus  loisg  e  air  na  balaich. 

"  Sibhse  bruidhinn  air  nerves,  's  air  buidseachd,"  arsa 
esan.  "  Cha  chreid  mi  nach  eil  gu  leòir  agaibh  anns  a' 
phrais  dhuibh  nis." 

"  Bi  'nad  thàmh,"  arsa  Cailean,  "  cha'n  eil  mi  'g  radh 
nach  e  do  shean-mhathair  bha  sud  an  deidh  a  dhol  'na 
tunnaig." 

Lach  na  balaich  gu  cruaidh,  agus  Iain  fhein  na  bu 
chruaidhe  na  duine  sam  bith.  Chuir  sud'  iad  ann  am 
fonn  snasail,  agus  bhuail  iad  air  itheadh  mheasan,  aran 
agus  iomadh  ni  eile.  Bha  cuirm  ghasda  aca  ged  chaidh — 
mar  thubhairt  Coinneach — "  Sùgh  na  feola  dheanamh  na 
Ion  thunnag." 

"Ach  ciamar  fhuair  thusa  am  mach  na  nithean  sin," 
tha  thu  'g  radh.  Nach  do  dh'  innis  Murchadh  a  h-uile  facal 
dhe  do  na  balaich  a  bha  ann  am  buidheann  eile  !     Bhris  e 

bhòidean,  agus  bha  na  balaich  bha  cho  coibhneil  ris  air  an 
tàmailteachadh  gu  mòr  oir  cha  d'  fhuair  iad  ainm  eile  air 
son  uine  fhada  an  dèidh  sin  ach  "  Balaich  na  Tunnaige." 

Bha  na  balaich  a'  maoidheadh  an  craicionn  a  thoirt 
dheth  na  'm  faigheadh  iad  cothrom  ceart  air  ;  ach  dh' 
fhalbh  Murchadh  as  a'  bhaile  glè  ghoirid  an  deidh  sin 
— 's  bha  sin  cho  math  dha — agus  ma  tha  e  beò  fhathast 
's  e  nach  robh  buaidh  aig  guidhe  air. 

ORAN    DO'N    DEIDEADH. 


O,  fuirich  bhuam  a  ghalair  thruaigh, 
Fuirich  bhuam  a  dheididh, 
Fuirich  bhuam  's  na  tig  am  choir. 
Mo  chreach  's  mo  leon  'se  'n  deideadh  ! 

Air  oidhche  dhomh  's  mi  'na  mo  shuain, 
Gu  socrach  suaimhneach  ceillidh, 
Thàinig  e  le  sgal  gu  m'  chluais, 
Is  bhuail  e  mi  'sa  ghialan  ! 

Chuir  e  mi  mar  dhuine  air  chùth'ch, 
Gun  duil  ri  saorsainn  fhaotainn, 
Ghlaodh  mi  mort  na  h-iomadh  uair. 
Mo  chreach  'se  fuachd  an  deideadh  ! 

"  Stad,  stad  !  "  arsa  a'  bhean,  "  bitheadh  faidhidinn 
agad." 

Chluinneadh  tu  mi  air  an  t-sràid, 
Le  m'  ioraim  chràitich  chianail. 
Mar  neach  's  e  dlùth  air  dorsaibh  bàis, 
Gun  chobhair  dhà  ach  piantaibh, 

Ars'  ise — "  Cha'n  fhad  gu'm  faigh  thu  faoch', 
Is  gnothach  faoin  dhuit  èigheach, 
Is  fearr  dhuit  èirigh  's  a  dhol  sìos, 
'S  do  bheul  chur  ris  an  èibhil." 

Leis  na  h-uile  èigh  a  bheirinn  asam  :  "So  dhuit," 
theireadh  ise,  "  uiread  eile  dhuit,  is  iomadh  uair  a  bha 
thu  fèin  a'  fanaid  ormsa,  agus  òbh,  òbh  !  bu  bheag  do 
thruas  ri  daoine  eile  leis  ;    thainig  fìor  à  fanaid." 

Sin  dh'  èirich  mi  's  mi  as  mo  rian, 
Mo  ghialan  tigh'nn  bho  chèile. 
Is  saoileam  na'm  biodh  agam  sgian, 
Gu'n  riabainn  as  a'  chèil'  iad  ! 


Ars'  ise,  "  fuirich  cuiridh  mi  fuar-lit 
Air  a'  chluais  a  tha  'na  h-èiginn  "  : 
"  Mort !  "  ars'  mise,  "  teich  gu  luath, 
Mo  chreach  nach  truagh  an  dèideadh  !  " 

"  Is  math  an  aire,"  arsa  ise,  "  bho  nach  leig  thu  càil 
a  chur  air  ;  an  gabh  thu  balgam  teith  :  is  fheairrd  thu  e." 

Mo  bheul  cha  bhlais  ;   cha  seall  air  càil ; 
Is  cràiteach  leam  a  smaointinn  ; 
A  so  mur  faigh  mi  fuasgladh  tràth, 
Bidh  m'  airnean  uile  sgaoilte  ! 

Ise — 

Mar  nach  faireadh  duine  riamh, 
Bho  chiann,  ach  thusa  deideadh  ; 
Is  e  bhi  faidhidinneach  am  pian, 
Is  fearr  na  trian  de  cheille. 


"Am  bheil  thu  na's  fhearr  ?  "  arsa  ise ;  "  tha,"  arsa  mise, 
"  cha'n  eil  dùil  agam  nach  e  bh'  ann '  siataig  a'  chuthaich.'  " 

"  Ciod  eile  bha  ann,"  arsa  ise,  "  agus  na  'm  biodh  e 
air  seasamh  deich  mionaidean  eile,  cha'n  eil  fiacaill  'na  do 
chlaigeann  nach  robh  cho  min  ris  a'  chàth." 


This  volume  contains  all  the  writings  of  the  Bard  that  the  Publishers  can  trace 
at  the  date  of  publication.  If  any  reader  can  supply  any  additional  pieces  will  he 
please  communicate  with  the  Publishers. 


Alex.   MacLaren   &   S«n>,    Gaelic   Bookgeilen,    360-362   Argyle    Street,    Glasgow. 

Bardachd    Leodhais 

Book  of  'Lewis  Poetry'  now  ready  7/6  net. 

Lewis  Bards  (Bardachd  Leodhais),  fo  laimh  Iain  N.  Macleoid. 
Contains  the  best  poems  of  the  Lewis  Bards  with  portraits  and 
Short  Gaelic  Biographies.  A  selection  of  Lewis  Spiritual  Songs 
is  also  given.  7/6  net.  ($1.85),  postage  9d  (15  cents.) 

The    Collection    contains    the    works   of    the    following    bards: — 

Alaccallam,  Rev,  Donald,   Lochi. 
Macdonald,    Donald    (Bernera),    Glasgow. 
Maclver,    Donald,    Bayble    Public    School 
Mackaj.   Malcolm,    Bragar. 
Mackenzie,   Angus,   Bernera. 
Mackenzie,   D.   W.,   Airidbbbruaicb. 
Morrison,    Mnrdo,    Sbiadar,    Barvas. 
Ntcolson,    Alex.    M.,    Sktgersta,    Ness. 

Nlcolson,    Malcolm    (the    Late),    Free    Church    Teacher,    Barvas. 
Smith,    John    (the    Late),    Earshader,    Ulg. 
Smitb,   Mnrdo,    Lenrbost,    Lochs.         And   others. 
'    A    selection    of    Lewis    Spiritual    Songs    is    also    given,    and    a    short    sketch 
of  the  history  of  the  island. 

"  We  rise  from  an  examination  of  this  volume  with  genuine  pleasure.  The 
poetry  throughout  is  of  high  quality,  and  much  of  it  is  far  removed  from  the 
stuff  that  one  occasionally  meets  with  in  our  time.  It  is  clearly  the  production 
of  men  who  not  only  thought  effectively,  but  had  the  power  ^of  expressing  those 
■  thoughts  in  choice  Gaelic  and  smooth  versification.  It  is  refreshing  to  find 
that  it  is  not  a  mere  mosaic  of  well-known  Gaelic  epithets — a  kind  of  permu- 
tations and  combinations  from  the  old  Gaelic  bards.  It  is  in  many  respects 
original  in  treatment  without  losing  any  of  that  flavour  which  one  demands 
in  all  Gaelic  poetry,  and  which  stamps  the  singer  as  one  upon  whom  the 
divine  sfiSatus  has  been  breathed  in  a  large  measure.  The  limits  of  our  space 
debar  us  from  noticing  the  efforts  of  each  bard  in  particular,  but  we  hope  the 
other  writers  will  not  consider  it  invidious  if  we  award  the  laurel  wreath  to 
the  late  John  Smith.  He  brought  the  influence  of  the  cultured  mind  to  bear 
upon  his  verses,  but  did  not  forget  the  true  Gaelic  atmosphere.  He  was  at 
his  best  in  '  Spiorad  a'  Charthannais,'  and  '  Spioraid  an  Uabhair.'  Mr. 
Macleod  has  rescued  from  comparative  oblivion  a  body  of  modern  Gaelic  poetry 
that  deserves  a  place  alongside  other  well-known  Gaelic  collections." — An  Deo 
Grèine. 

Much  of  the  poetry  breathes  a  strong  spirit  of  strong  local  patriotism  and 
warm  attachment  to  the  Isle  of  Heather,  that  will  make  the  anthology  popular 
with   Lewismen   all   over   the   world. — "  Ross-shire   Journal." 

Mr.  Macleod  writes  very  idiomatic  Gaelic  which  will  delight  any  lover  of 
the  old   tongue. — "  Scotsman." 

It  cannot  fail  to  please  the  people  of  the  Lews,  and  indeed  all  lovers  of 
Gaelic  poetry,  for  Mr.  Mucleod  has  put  together  a  praiseworthy  book." — 
"  People's   Journal." 

Connoisseurs  of  the  Gaelic  muse  will  have  no  difficulty  in  recognising 
that  many  of  the  poems  are  of  genuine  merit  and  worthy  of  a  place  alongside 
the   best  of   the   modern   bards. — "  Glasgow   Herald." 

The  songs  and  poems  cover  a  goodly  selection  of  subjects — patriotic,  hum- 
orous, spiritual,  translations  from  the  classics,  and  love  odes — and  in  a  few 
instances  the  music,  in  sol-fa  notation,  is  given.  We  heartily  commend  the 
book  to  all  lovers  of  the  Gaelic  muse,  and  congratulate  the  compiler  on  his 
happy  selection  of  Lewis  songs,  clothed,  as  they  are,  in  the  beautiful  language 
of  Thule. — "  Buteman." 

Ceol  nan  Gaidheal  (Songs  of  the  Gael),  edited  by  "Fionn" 

"  The  book  contains  37  songs  in  Gaelic,  with  music  (in  both  notations)  and 
'  singable  '  English  translations  by  capable  hands.  The  English  translations 
are  really  '  singable  '  in  the  editor's  phrase.  They  fit  to  the  tunes — a  little 
better  than  they  read,  for  they  have  sometimes  the  stiffness  and  the  common- 
place that  are  almost  inseparable  from  translations.  But  no  one  need  trouble 
much  about  the  English  translations.  They  are  good  enough  to  tell  those  who 
have  no  Gaelic  what  the  songs  are,  roughly,  about;  and  those  who  have  a* 
Gaelic  deserve  nothing   more. 


Alex.   MacLarta  <   S*ai.   OieUe   BaokieUen,   36I-S62  Argjie   Street,    Glaifew. 

A   REAL  CELTIC  GEM 

The  Celtic  Garland,  by  Henry  Wbyte,  "  Fionn."    Special  memorial 

edition,   with  portrait  and  short   biographical  sketch,   arranged 
in  three  sections  ;  English  Translations  from  the  Gaelic,  Original 
Gaelic  Verse,   Original  Prose,  grave  and  gay,  re-arranged  and 
enlarged.    Edited  by  Miss  A.  C.  Whyte,   7/6  net  (§1.85),  post  9d. 
The    popularity    of    this    collection    by    "  Fionn  "    of    translations    of    Gaelic 
and    English   songs,    Gaelic   readings,   etc.,    is   evidenced    by    the   fact    that    both 
the    first    and    second    editions    went   out   of   print    in    less     than      four     years. 
Excellent    as    the    first    ?nd    second    editions    were    this    third    and    memorial 
edition  is  a  great  improvement  on  them.       The  work  is  considerably  enlarged, 
and    contains   a    number   of   fresh   pieces   very    suitable    for   reading    and    recita- 
tion   at    Highland    Gatherings,    and    for    fireside   amusement.      It    is    neatly    got 
up,   while  the  Gaelic  is  very   carefully   edited.     The   book   will   be  an   enjoyable 
one,   and   no  Celt   who  invests  in   it   will   regret   having  done  so.     It   ii   a  real 
Celtic  gem. 

"  The  lovers  of  Gaelic  song  and  story  will  heartily  welcome  this  new 
contribution  to  our  rapidly  extending  store  house  of  Gaelic  literature.  To 
those  who  do  not  understand  Gaelic,  the  volume  will  afford  an  opportunity  ef 
acquiring  some  idea  of  the  sweet  gems  the  language  contains,  especially  in 
verse.  Translations  of  Gaelic  poetry  into  English  are  generally  failures,  and 
a  great  injustice  to  the  original,  even  Professor  Blackie's  not  excepted,  though 
his  might  perhaps,  with  no  injustice,  be  described  as  much  original  compositions 
as  translations.  '  Fionn's  '  renderings  are  of  a  different  character,  and  are  en 
the  whole  so  well  done  that  we  have  been  largely  reconciled  to  such  productions. 
To  render  English  into  Gaelic  is  not  so  difficult  a  task,  and  in  this  department 
of  his  work  the  translator  has  been  eminently  successful.  The  Gaelic  prose 
readings,  some  of  which  are  humorous  and  laughable,  will  be  found  very 
useful  to  those  who  give  readings  at  Gaelic  entertainments." — "  Celtic 
Magazine."         ' 

"  The  gems  of  his  ('  Fionn's  ')  literary  work  will  be  found  in  '  The  CsLXte 
Garljind,'  which  has  gone  through  two  editions — a  fact  rare  in  the  annals  ef 
similar  Gaelic  literature — and  consists  of  racy,  humorous  Gaelic  letters  anil 
sketches;  a  number  of  fine  Gaelic  songs,  most  of  which  have  attained  popularity, 
designed  to  rescue  good  airs  from  being  lost;  adaptations  into  Gaelic  of  humorous 
Lowland  Scots  stories;  and  translations  of  Gaelic  songs  and  poems  into  English, 
as  well  as  of  Lowland  songs  into  Gaelic.  These  last  mav  be  regarded  as 
masterpieces  in  the  art  of  translating,  conveying,  as  they  do,  the  entire  meaning 
and  spirit  of  the  original,  without,  in  the  least,  violating  Gaelic  idiom.  Mr. 
Whyte  is  also  an  adept  at  the  work  of  translating  English  into  Gaelic." — 
C.   M.   P.,   in  "  Celtic  Monthly." 

"  Fionn  "  devoted  his  energies  to  the  collecting  of  the  native  songs  of  his 
country,  and  to  giving  exquisite  translations  of  them  to  the  world.  He  was 
able  to  conserve  the  spirit  of  the  original  in  a  way  that  surpassed  all 
others. 

As  a  lyric  poet.  "  Fionn  "  stinds-  apart,  not  so  much  that  he  is 
intellectually  above  the  best,  but  because  he  uses  a  more  artistic  method 
to  clothe  his  theme  than  any  other  Gaelic  bard  with  whose  work  I  am 
acquainted.  There  is  a  delicacy  of  description,  and  a  blending  of 
colour  and  emotion  which  show,  not  only  the  subtle  fancy  of  the  poet, 
but    the    graceful    setting    of    the    artist. — .\ngus    Robertson. 

Dain  Spioradail  le   Calum  Macneacail,   Maighstir-sgoile  ann  am 

Barrabhas.      Nicolson's   Spiritual   Songs,   edited   by  John  M. 

Macleoid,    Compiler   of   "  Bardachd   Leodhais."      i/-   net  (25 
cents),  postage  2d. 

"Dain  Spioradail"  is  a  booklet  of  forty-six  pages  containing  the  versified 
effusions  of  the  late  Malcolm  Nicolson,  the  fine  old  schoolmaster  of  Baryas, 
Lewis.  A  portrait  of  the  author  and  a  short  sketch  of  his  long  and  useful 
life  awaken_  an  interest  in  his  songs,  even  in  the  minds  of  those  who  did 
not  know  him  personally.  The  pieces  are  experimental  and  didactic,  and  will 
doubtless  be  welcomed  at  many  a  Gaelic  fireside,  giving  pleasure  and  profit 
to  the  readers,  and  thus  justifying  the  desire  of  those  who  pleaded  for  a 
separate   existence   for   these  "Dain    Spioradail"    from    among  Bardachd  Leodhais. 

He  has  been  a  man  of  fine  character,  free  from  sectarian  bitterness,  and 
his  poems  breathe  a  spirit  of  sincere  evangelical  religion.  The  poetical  quality 
of   his  effusions   is   above   the   average. — "  Northern   Chronicle." 

An  admirable  portrait  of  the  good  Nicolson  adorns  the  first  page  of  the 
well-printed   booklet.—"  Oban   Times." 


Mex.   MacLsten   &   Sons,    Gaelic   Booksellers,   360-362    Argyle    Street,    Glasgow. 

The  Clachan  Collection 
FOUR  of  the  BEST  GAELIC  SONGS 

Qaelfc  Words  Edited  by  "Fionn" 

Melodies  arranged  by  ''Fiona"  and  Malcolm  Macfarlane 

Pianoforte  Accompaniments  arranged  by  C.  R.  Baptie 

Price,   1/6  net  each.        The  set,  g/- 

Postage  on  one   song      if  folded   in  half  for  envelope,  Id  extra; 

Neil  MacLeod's  Two  Best  Songs— 

(1)  "  FAR  AN  ROBH  MI'N  RAOIR." 

(2)  "  AN  GLEANN  'SAN  ROBH  MI  OG." 

These  two  songs  are  now  ready.  It  is  generally  conceded  that  they  show 
Neil  MacLeod  at  his  best.  They  are  great  favourites  at  "  The  Mod  "  and  all 
■Gaelic  and  Clan  Concerts.  The  melodies  and  pianoforte  accompaniments 
■re  by  the  best  composers. 

Perhaps  the  most  popular  of  his  songs  is  that  delightful  one,  "  An  gleann 
'san  robh  mi  og." 

'N   uair  a  philleas  ruinn   an   samhradh, 

Bidh   gach   doire's   crann    fo   chroic; 

Na  h-eoin  air  bharr  nam  meanglan 

Deanamh  caithreim  bhinn  le'n  ceol; 

A  chlann   bheag  a'ruith  le  fonn 

Mu  gach  tom  a'buain  nan   ros — 

B'e  mo  mhiann  a'  bhi   's  an  am  sin 

Anns  a'ghleann  'san  robh  mi  og. 
The  haunting  refrain  of  this  hymn  of  the  exiled  Gael  has  rung  in  the  ears 
of  many  a  Highland  exile,  from  the  prairies  of  Canada  to  "  where  the  dawn 
comes  up  like  thunder  out  of  China  'crost  the  bay."  It  is  true  poetry  of  the 
heart,  and  this  immortal  poem  at  once  presents  a  vivid  picture  of  the  glen  and 
its  life,  and  expresses  the  yearning  love  of  his  native  Highlands  which 
possesses  the  heart  of  every  Gael. 

In  "  An  Gleann  'san  robh  mi  og  "  (My  Bonnie  Native  Glen),  he  gives  us 
a  pleasing  picture  of  the  social  life  in  a  Highland  glen  in  his  happy  boyhood 
days;  then  we  have  another  picture  where  with  pathos,  feeling  and  beauty  of 
expression  and  sentiment  the  bard  sings  cf  "  the  change  'twixt  now  and  then," 
and  in  haunting  strains  laments  the  desolated  land  and  banished  people. 

Duncan  Ban  Macintyre's  Popular  Song — 

(3)  "  CEAD   DEIREANNACH  NAM  BEANN." 

Ben  Dorain  seems  to  have  been  Duncan  Ban's  sacred  mountain.  He  not 
only  sang  its  praises  and  declared  its  beauty  in  the  varied  snd  various  rhythms 
peculiar  to  Gaelic  Poetry,  but  when  the  aged  poet,  after  a  residence  of  some 
years  in  Edinburgh,  visited  the  Highlands  in  1802  to  bid  a  last  "  Farewell  to 
the  Bens,"  he  climbed  the  Celtic  Pisgah,  and  from  its  summit  gazed  on  the 
scenes  of  his  younger  and  happier  days,  and  poured  out  his  sorrowing  soul  in 
a  poem  worthy  of  the  bard  and  worthy  of  the  occasion.  The  aged  bard,  with 
hoary  locks,  was  in  his  seventy-eighth  year,  and  we  need  not  wonder  that  his 
soul  was  sad  as  he  gazed  on  the  scenes  of  his  former  days.  The  friends  of  bis 
youth  were  gone  for  ever — even  the  hill  itself  was  changed.  Its  proud  sights 
were  gone!  The  troops  of  wild  deer  and  graceful  does  had  given  place  to  sheep, 
and  the  poet  marked  the  changes  and  sorrow  filled  his  soul.  The  very  title  of 
the  song  is  full  of  sadness — "  Cead  deireannach  nam  Beann  " — The  Last  Fare- 
well to  the  Bens.  Almost  every  Gael  is  familiar  with  its  opening  lines:— 
Bha  mi'n  de  'm  Beinn  Dorain, 
'S  na  coir  cha  robh  mi  aineolacb. 

Another  of  the  Popular  Songs  of  To- Day— 

(4)  "  BU   CHAOMH    LEAM   'BHI   MIREADH." 

This  sweet  little  song  formed  one  of  Miss  A.  C.  Whyte's  Mod  Priie  Songs 
of  1907.  It  is  a  popular  pastoral  melody  and  was  taken  down  by  Iter  from 
the  singing  ol  a   Poolewe  lady.      It   makes  a   valuable  addition   to  •»   ;sac«rt 

